Manuel Antonio Antia: San Frantzisko Asiskoaren bizitza\nSan Frantzisko Asiskoaren bizitza\nManuel Antonio Antia\nAita San Franzisko Asiskoaren bizitza...\nSan Franzisko Asiskoa\nIturria: Aita San Franzisko Asiskoaren bizitza, Manuel Antonio Antia (Ainhoa Beolaren edizioa). Euskal Editoreen Elkartea, 1996\nApostolutzako saioa. Ama Birjiña Aingerueneko\nbedoikiñ edo nobiziadua.\n1211ko urtearen asieran Franziskok, berak jarritako Ordena indartu eta zabaltzea anbat deseaturik pekatarien konbersioa, erabaki zuen bialtzea bere jarraileak animak irabaztera, eta orretarako bildu zituen gela batean, eta bakoitzaren doaiak zenbaterañokoak ziran jakiteko agindu zien predikatu zezatela ark esaten zien gaiaren gañean; eta danok itz egiñ zuten aiñ dotriña on eta pensamentu zerukoi eta egokiakiñ, non sinismen osoan geratu zan, Espiritu Santua zala goiargitzen zituena. Millagro bat gertatu zan aren ustea are eta geiago sendotzeko serbitu zuena. Ez al zuten bukatu beren itzaldia, ona nun agertu zizaien Jesu-Kristo galai txit eder baten itxuran, eta bedeinkatu zituen bat banaka esan eziñ bezelako ontasunarekin. Guziok geratu ziran kordegabeturik, eta berengandu ziranean, Santuak itz egiñ zien onela: «Nere anai eta seme txit maiteak; eman zaiezkagun eskerrak Aita Jaungoikoari, eta bere Seme bakar Jesu Kristori zeruko ondasunak ixuri dituelako gure anima senzilletan. Zergatik bera da mutuai itza eta ezjakiñen miñgaña ongi itz egiteko trebetzen duena. Izanik gu predikari umill eta ezerez batzuek, autu gaitu munduari penitenzia eta salbazioa adierazteko, aragizkoa danik beraren aurrean arrotu ez dediñ. Nai du joan gaitezela toki guzietara gure itz eta obrakin aren sinitsgaia ematera, ardi galduak beraren artaldera ekartzera, beraren Izen eta Lege santua munduko jende eta erregeen aurrean adieraztera. Zoazte bada, alaitasun eta amorioz beterik, prest egonik laño ongilleen gisan ixurtzeko obedienziazko espirituak eramango zaituen toki guzietan Jainkoaren itzaren euria biotz gogor eta legorren gañetara».\nBiaramonean señalatu zion bakoitzari joan bear zuen Italiako partea, eta bera joan zan Toskanara frai Silbestrerekiñ. Egun batzuetan geratu zan Perusan, eta an saristatu zion Jaungoikoak bere zeloa makiña bat pekatarien konbersioarekiñ, eta are geiago uri artako zaldun gazte baten bokazio miragarriarekiñ. Uri inguruan pasean zebillen batean pensatzen beregan nola erantzungo zion Jainkoaren deiari eta beragana konsagratzeko deseoai, agertu zizaion Jesus, eta esan zion: «Deseozko gizona, deseatzen dezun pakea gozatu eta zere zoriona iritxi nai badezu, sar zaite erlijioan, eta darraidazu». «Ah Jauna, zer Ordenatan sartuko naiz?». «Franzisko Asiskoaren jarriberrian». «Eta an sartutakoan, zer egiñgo det zuri atsegiñ emateko?». «Egizu bizitza bakidakoa, ez ezazu iduki adiskidetasun berezirik, etzaitez ibili lagun urkoen utsegiteak jakiten, eta ez aen kontrako juzgurik egiten». Galaia joan zan Franziskoren oñetara, jantzi zion ordenako abittua, eta deitu zion frai Umill, aren biotzean ezagutu zuen umilltasun egiazkoagatik.\nMisiogille biak gero Kortonara joanik, fundatzalle santuak artu zituen an zenbat nobizio, eta aen artean frai Elias sonatua, zeñazaz beiñ baño geiagotan itz egiñgo degun, eta Gido Kortanako doatsua, aberatsa, bere etxean Santuari ostatua ematea onra aunditzat artu zuena, eta bokazioa alde aurrez adierazi ziona: «Anaia, esan zion frai Silbestreri, gazte au gaur bertan sartuko da gure soldaduzkan, eta santutuko da bere errian». Alaxe gertatu zan bezela.\nSantuak egiñ zuen konbentu bat Zellesko erriaren gañean. Ango gobernua frai Silbestreri utzirik, autsterre egunean goizean goiz, alde egiñ zuen andik ogi bi beste jaki gabe, jetxi zan Pasiñanora, eta an txalupan sarturik, agiñdu zion barka-zaleari eraman zezala Perusako aintzirako ugarte batera, enkargatuaz ez esateko iñori nora joan zan, eta zijoakiola billa ostera asteazken santuz. Toki artan bakarrik ikusi zanean, joan zan aldean zegoen abartegi batera, nun zegoen txabola gisako estalpe bat arboladar eta larrez egiña, eta aldamenean ur garbizko iturri bat egarria iltzeko. An igaro zuen garizuma guzia gure Salbatzallearen gisan Jaungoikoarekin, Aingeru eta Santuakiñ baizik itz egiñ gabe, eta aiñ zuzen gorde zuen baraua, nun etzuen jan ogi baten erdia baño geiago. Asteazken santuz joan zizaion barkazalea, eta ugarotzen zijoazela ekaitza altxarik, Franziskok sosegatu zuen Gurutzearen siñalearekiñ beste denbora batean Jesusek Genezaretko ainzirakoa bezela. Zelesko konbentura joan zan Aste santuko egun aundiak bere anaiakiñ pasa, eta bere erretiroko berrogeita bi egunean artu eziñ izan zuen Komunio Santua artzera, bere lagun guziakiñ Ostegun Santuz artu zuen bezela.\nKaridadearen zelo santuak ez die deskansurik ematen jabetuak dauzkan animai. Pazkoa ondorean Franzisko joan zan Arezzora bere betiko lagun frai Silbestrerekiñ. Uria zegoen bi alderadian berezia, batabestearekiñ burrukatzeko zorian, eta ikusi zuen deabru talde bat alderdi batetik bestera egatzen elkar iltzera zirikatzen zebiltzala, bereala itzuli zan lagunarengana, eta agindu zion zijoala uriko atera deabruak botatzera. Silbestrek obeditu zion, eta zituen indar guziakin deadar egiñ zuen: «Emen zaudeten espiritu loi guziak, joan emendik urruti; agintzen dizutet Jaungoiko guzialdunaren eta bere serbitzari Franziskoren izenean». Eta une artan bertan aingeru gaistoak ies egiñ zuten, gorrotoak itzali ziran, eta bi alderadiak bateratu ziran Franziskoren ondoan, onek itz egiñ zien pake eta amorioaren gañean aiñ egoki non eskuetatik armak erori zizaizten, eta gorroto bizian egondu ziranak adiskidatu ziran.\nArezzotik Santua pasa zan Florenziara. Uri eder au, ezaguna ordurako bere merkataritzagatik, eta andik eunki batera aiñ sonatua izango zana Medizis agiñtarienpean, besteak beziñ prest arkitu zan Santuaren itza aditzeko. Ango egoera etzan luzea izan, baña ezagungarritu zan, aitatu gabe eziñ utziko ditugun gertakari batzuekiñ. Florenziako biztanleak doairik eman zioten Franziskori uriko sarreran zegoen San Galoren konbentua, eta egun beretik Jaungoikoak sortu erazi zituen bokazio asko, zeiñtzuen artean señalatuena izan zan Juan Parenterena.\nJuan Parente zan letradu aitu bat, Citta Castellanako juez lenena, aiñ merezimentu aundiko gizona, non eman zioten Erromako uritarraren izengañ onragarria. Uri inguruan pasean zebillen arratsalde batean ikusi zuen txerri zai bat zerriak eiera zeramazkiala, eta nola nai beziñ laister etziran sartzen, jotzen zituen makillarekiñ aserre bizian esaten ziela: «Ea, sar zaitezte zuen eian, juezak infernuan bezela». Eta ganadu beltzak bereala obeditu zioten.\nTxerrizaia, birau ura botatzean oroitzen zan noizbait juezakiñ izandu zuen ikuskizunaz, eta birau arzaz baliatu zan Jaungoikoa juez jakintsu aren biotza ukitzeko; eta itzuli zan etxera pensatzen nolako kontu aundia eman bearko duten alako kargua dutenak, eta zenbait arriskoetan arkitzen diran, eta ala andik laister utzi zuen bere kargua eta joan zan Florenziara. Baña Jaungoikoak beretzat nai zuen ura, eta eratu zion ikusaldi bat San Franziskorekin, zeña miretsi eta amatu ezezik, artu ere zuen aren bizitza penitenziazkoa jarraitzeko asmoa. Aren seme bakarrak artu zuen bokazio berpera, eta ala biok, beren ondasunak obra piadosoetan enpleaturik, jantzi zuten pozik fraide Txikienen abittua. Ala asi zan betetzen Santuak alde aurrez esana: «Denbora gitxi barru giza-noble eta jakintsu asko bateratuko dira gurekiñ, joateko errege eta errien aurrean predikatzera».\nFranzisko San Galoren konbentuan egon zan bitartean, joan zizaizkan bisitatzera uriko iru gizon beren semeakin, bedeinkatu zitzan. Santua itzik esan gabe joan zan baratzara, artu zituen bost piku, aurreneko aur biai eman zien bana, eta iru atzenekoari, palakatzen zuen bitartean esanaz: «Aingerutxoa, zu izango zera egunen batean nere semea». Esan ura bete zan andik urte gitxira bada azi zanean sartu zan fraide Txikienen Ordenan, artu zuen frai Anjel izena eta ala izan zan eramanaz bizitza osoro zerukoia.\nToskanan ibillera asko egiñ ondorean gure misiogille santua itzuli zan bere ikasleakin Ama Birjiña Aingeruenekora. Zaletua zegoen bere Porziunkula maitea eta lenbiziko lagunak ikusteko, eta gañera probatu nai zuen sartu berrien bokazioa, bada bildur zan sartu naiekoak geituaz zijoazen bezela ez ote zan gitxituaz joango oien berotasuna.\nDenbora artan Ama Birjiña Aingerunekoen konbentua zan Ordenako bedoitegi edo Nobiziaduko etxe bakarra. Fundatzalle santuak ezaguturik lanbide baten ondo edo gaizki ateratzea, ondo edo gaizki asitzean dagoela, gorde zuen beretzat eskatzalleak artu edo ezartzeko eskubidea, baita ere erlijiozko bizitzako birtuteetan irakasteko kargua. Sartu nai zutenak geituaz zijoazen bezela, gogorrago portatzen zan nobizioak artzean, azi gaiztoa onarekiñ nastutzeko bildurrez. Mundukoak gauza gitxi dakite nobiziadu bat zer dan, eta esan diteke konbeni dala bera pasatzea jakiteko bertan sentitzen diran alegriak eta pruebak. Orregatik gure irakorleai gusto ematea uste degu, agertzen badiegu pruebako urte oetako misterioak, eta ikusi erazotzen badiegu zer izan bear duen fraide txikienen nobiziaduak San Franziskoren iritzian.\nSan Franziskorentzat nobiziadua da, ate bi irikiak dauzkan Eleiza bat bezela, bata zerura begira, Jaungoikoari gizonaz itz egiteko eta bestea mundura, gizonai Jaungoikoaz itz egiteko. Fraide berri bakoitzarekin Kristoren zaldun leial, lagun urkoen serbitzari zintzo eta Ebanjelioko pobrezaren maitatzalle egitea zan bere lan guziak zuzentzen zituen muga, eta iristeko ditxa izan zuena. Orra zergatik jartzen zuen al zuen arreta guzia eskatzalleen bokazioa ezagutu eta zuzentzen.\nLanik senzilloenak ematen zioten bidea aen birtutea prueban jartzeko, eta berariaz kondairatzalleak kontatzen dizkigute gertaera batzuek senzilltasun aiñ berezgarrikoak non ikasbide aundikoak badira ere, serbitzen ez dute munduko jendeai parra egiñerazotzeko baizik. Egun batean bi joan zizaizkan abitu eske, eta Franziskok agindu zien baratzara joanda azak azpikoaz gora aldatzeko. Aetako batek ixil ixilik obeditu zion, ez ordea besteak, esanaz satisfazioarekiñ: «Aita, ez dituzte aldatzen orrela gure errian». San Franziskok artu zuen aurrenekoa eta despeitu bigarrena. Eta kondairatzalleak diote, obedienziaren sarian, landareak itzuli zirala berez zañaz beera, eta txit buru aundiak egiñ zirala.\nBaña prueba aundia, bokazio egiazkoaren prueba, zan legenartsuen kontua idukitzea, zeintzuentzat Franziskok zeukan aiñ jaiera aundia, ikusi degun bezela. Miserikordiazko obra au zeukan beste guzien gaindikakotzat, sartuta laister esanaz eskatzalleai egin bearko zutela, eta bialduaz kanpora egiteko biotzik etzutenak, baña gogo onez legenartsuak serbitzera jartzen ziranak laztantzen zituen, esaten zien bitartean: «Ene anaiak, kontu egiñ dezaiegun legenartsuai, eta maitatu ditzagun, zergatik oek dira izatez anai kristauak». San Franziskoren dizipuluetako bat, frai Santiago, senzillua, berezitzen zuen guzien artean karidadezko obra ura egiten agertzen zuen zeloagatik, anbesteraño non ezagutzen zan legenartsuen «adiskide eta sendagiñaren izenarekiñ». Franziskok enkargatu zion gorputz guzia zauri bat egiñik zeukan eri baten kontu berezia iduki zezala, eta aiñ ongi kontu egiñ zion non zerbait denbora pasata asi zan indarberritzen, eta bururaturik kanpoko aireak osoro sendatuko zuela, eraman zuen Porziunkulara. Franziskori txit gaizki iruditu zizaion ori egitea, eta itz biziakiñ esan zion Santiagori: «Ez da konbeni legenartsuak pasean erabilli ditzatzun. Nai det serbitu ditzatzula ospitalean, ez ordea kanpora ateratzea, zeren persona asko diran ikusi ere nai ez dituztenak». Legenartsua naigabetu zan, bere ongilleari errietan ematen ikusi zuenean, eta Santua oarturik auspeztu zizaion eta eskatu zion barkazioa. Penitenzian jan zuen konbentuko atean eta legenartsuaren katillutik, eta gero laztandurik, bialdu zuen kontentuz.\nBeste batean fraideak gaztigatu zioten, ospitalean kontu egiten zioten gaizki zegoen batek injuriatzen eta kolpatzen zituztela, eta gañera Jesu Kristoren eta bere Ama txit santaren kontra blasfemiak botatzen zituela. Injuriak eta kolpeak sufrituko zituzten kejatu gabe, baña blasfemiak eziñ eraman zituzten, eta bildur ziran ez ote zuten parte izango aren gaiztakerian, baldiñ segitzen bazuen ospitalean. Au Franziskok aditu zuenean, joan zan legenartsua ikustera, eta modu aundiarekiñ alderaturik agur egiñ zion, esanaz: «Jaungoikoak bere pakea dizula, ene Seme». «Pakea! Zer pake iduki dezaket Jaungoikoak kendu didan, eta nere gorputza zauri uts bat baizik ez dan ezkero?». Eta Santuak erantzun zion: «Anaia, iduki ezazu pazienzia. Gorputzeko gaitzak bialtzen dizkigu Jaungoikoak animaren onerako, eta ala, pazienziarekiñ daramazkigunean, biurtzen dira beste munduan izango degun koroari ezartzen zaizkaten diamante txit baliosoetan». «Baña, nola eramango ditut pazienzian, esan zion legenartsuak, une bateko deskansurik sentitzen ez badet, eta zure fraideak nere pena geitu baizik egiten ezpadidate?». Franziskok ezaguturik zeruko argiarekin errukarri ura gaizkiñak artua zegoela, andik zerbait alde egiñ eta arengatik erregutu zion Jaungoikoari, eta gero esan zion: «Nere anai errukarria, besteak gustorik egiten ez dizuten ezkero, neronek serbituko zaitut». «Ongi da, erantzun zion eriak, baña zer egingo didazu zuk besteak baño geiago?». «Zuk nai dezun guzia». «Atsegiñ artzen det. Garbitu zadazu gorputz guzia, bada aiñ usai kiratstua banatzen du, non neronek ere eziñ eraman det». Berealaxe Franziskok berotu erazi zuen usai gozozko belarrez nastutako ur likurtatsua, erantzi ta garbitu ziozkan zauriak. Eta Santuak eskua pasatzen zion tokietatik erortzen zizaitzkan kraka odoltsuak, azala agertzen zan gorriberritua, eta oraindik arrigarriagoa dana, gorputzeko legenarekiñ batean alde egiten zion animakoak. Konbertitu berriaren begietatik ixurtzen ziran negar malkoak, gañez egiten duen ontzitik ura bezela, eta damutasunezko itzak ateratzen ziran biotzetik ezpañetara, eta ezpañetatik igotzen ziran zerura. Ezagutu zuen umilki bere gaizki egiña, eta negarrez ziozan: «Nere zorigaiztokoa, infernua merezitu det erlijiosoak injuriatu eta Jaungoikoaz blasfematu dedalako!». Aren konbersioa izan zan osoa. Eraman erazi zuen apaiz bat, eta zeruko barkazioa jetxi zan, pekatuak egiteko beziñ bizia erremediatzeko ere izan zan anima aren gañera. Franzisko, mirari onen eskerrak miserikordia guziaren Aitari emanda, atera zan ospitaletik, bere umiltasunean alde egiteagatik konbersio arengatik emango ziozkaten alabanzetatik, eta utzi eman gabe Jaungoikoari, zor zaizkan onra eta gloria.\nAndik amabost egunera Sakramentu Santuak arturik, Jaungoikoak eraman zuen beregana. Ez al zan ill, agertu zizaion Santuari suzko boillaren itxuran, baso batean otoitzean zegoela: «Ezagutzen nazu?» Santuari galdetu zion. «Nor zera zu?». «Zure merezimentuz Jaungoikoak sendatutako legenartsua. Gaur asten da neretzat betiko bizitza, zeñagatik eskerrak eman bear dizkitzudan, eta bai Jaungoikoari ere. Zure gorputz-animak, itz eta obrak bedeinkatuak izan bitez, bada anima askok zorko dizute beren salbazioa. Jakiñ ezazu ez dala egunik igarotzen Aingeru eta Santuak eman gabetanik eskerrak Jaungoikoari Zuk eta Zure Ordenak ateratzen dituzuten bizitzako frutuakgatik. Poztu zaitez, bada, alaba ezazu Jaungoikoa, eta gera zaitez beraren bedeinkazioarekin». Itz oek esanda ega egiñ zuen zerura, utzirik Franziskoren biotza konsueloz betea. Orra zer moduz alaitzen zituen nobizioak mendetasunezko bideari jarraitzeko, eta nolako mirariakiñ saristatzen zuen bere serbitzariaren zeloa.\nFundatzalle santuak gorrotatzen zuen alperkeria, zeñari deitzen zion gaitz guzien iturria, anbesteraño non izatez jenio biguñekoa bazan ere, alperrentzat etzuen errukimenturik. Iru lagunen irakorgaian daukagu onen prueba. Nobizioen artean bazan bat jan eta edan ondo, eta lo lasaitasun guzian egiten zuena, ordea errezo gitxi, eta lana are gitxiago egiten zuen. Franzisko oartu zan, zeren etzitzaion ezerere pasatzen, eta beragana deiturik, despeitu zuen frailetzatik itz oekiñ: «Zoaz emendik frai Euli; aspaldi da bizi zerala, berak eztirik egiñ gabe, erleak egiten dutena jaten duten listor alperrak bezela»; eta akusakizun geiago gabe, despeitu zuen.\nFranziskok gomendatzen bazuen ere lana, au da, lan onrotsu eta lagun urkoarentzat protxugarria, eta sarigabekoa, are geiago estimatzen zuen lagun urkoarekiko karidadea, zimendu Jainkozko au, zeña gabe etxerik zutik egon ezin ditekean. «Nai det, ziozan, gure arteko bakoitzak izan dezagula bata bestearekiko elkartasunik estuena eta senidetasunezko karidadeak erreina dezala gure artean bere ondore estimagarriakiñ. Bedeinkatua izan dedilla bere anaiak maite dituen erlijiosoa, eta aen aurrean esango ez lukeana, aekiñ ez dagoenean esaten ez duena. Baldiñ arkitzen bada norbait zorigaistoan, lagunen artean itz gaisto, eziñ ikusi edo gorrotoaren azi gaistoa erein duena, emango diozute kastigu gogoangarri bat, lagun urkoaren erraiak urratzeko bere mingañaz ezpataz bezela serbitu dalako». Amenazo oek egiñ eta laister eraman zioten aurrera karidadezko egiñkizunean utsegiñ zuen fraide bat, eta gure Santuak jakiñik, utsegite txikiak kastigu gabe uzten badira askotan ondore txit negargarriak ekarri oi dituztela, kondenatu zuen kulpaduna abitua utzitzera. Ura izan zan kastigu aundienetako bat, soldaduari desonratzeko graduak kentzea bezelakoa.\nPrueba gitxi edo geiagoetatik pasaerazitakoan Fundatzalle Santua saiatzen zan sospertzen nobizioen biotzetan bere bokazioko birtute egokiak, eta erlijiozko bizitzaren zimendu bezela diranak. Ze inportanziazkoak diran nobizioai profesoakin bildurik gabero egiten ziezten itzaldiak, berak egiten dute bizitza espiritualeko liburu oso bat; aetatik batzuek jarriko ditugu emen bear bezela estimatu ditzaten.\nMaixu bikaiñ onen lenbiziko kontua zan sortueraztea bere ikasleai munduaren gorrotoa eta beren bokazioaren amorioa; eta ondorean agertzen ziezten konbentuko bizitzaren zimenduak, eskolatuaz batez ere guzia Jainkotitzen duen fedezko espirituan, zeñak erakusten digun Jaungoikoa ez dana, ez dala deus, eta eternidaderako ez dana, dala gezurra. Itz egiten zien oraziozko espirituaren gañean, nola dan au betiko bizitzarako janaria, eta gai oni zegokala maiz esaten zien: «Orazio gabe eziñ aurreratu diteke birtutean, eta ez iraun luzaroan nork bere bizimoduko egiñkizunen kunplimentuan. Fraide Txikienetakoak izan bear du guziaz gañ oraziozko gizona».\nOraindik geiago leiatzen zan Umilltasunaren gañean. «Umiltasunean ezagutzen dira Jaungoikoaren serbitzari egiazkoak: ala, bat izango da umilla, Jainkoak egiñ dion onaz arrotzen ez danean, bere burua ezertzat ez daukanean, itz batean, beste guzien atzenean jartzen danean. Agertu ezazute umiltasuna. Ez ezazute nai Maixu eta erakusleak deitu izatea, zergatik Maixuaren izena Jesu Kristori bakarrik dagoka. Obea da umiltasun asko jakinduria gitxirekiñ, ezen ez jakinduri asko umiltasun gitxirekiñ. Zorionekoa munduaren alabanzai beraren desprezioai anbat kaso egiten dion erlijiosoa, zeren gizonak ez duen balio Jaungoikoaren aurrean dana baño geiago. Zorionekoa onra eta kargu altuetara, berak eskatu gabe igotzen dan erlijiosoa, eta utzitzea baizik nai ez duena! Baña zorigaistokoa kargu billa dabillena eta beti euki nai lukiena!».\nUmiltasuna da birtute bat barrengoa, eta modestia berriz au arpegian eta gorputzeko mugidetan adierazten duena, eta nola besteren konzienziarik ezin ikusi degun, umiltasunaren doaia da askotan, itz eder ondo apaiñduakiñ baño obeto jendeen biotzak irabaztea. Eta egia au obeto biotzean josi erazotzeko nobizio bati esan zion egun batean: «Guazen predikatzera». Joan ziran Asisa, eta karrika guzietan itzik esan gabe ibilita, itzuli ziran konbentura. «Eta sermoia?» nobizioak galdetu zion. «Predikatua dago» erantzun zion santuak, zeñarekiñ adierazi nai izan zion, ibillera modutsu eta umillak sermoirik onenak baño geiago balio duela.\nBaña aren birtute maiteena, birtute guzien erregiña deitzen ziona, aren Ordenako zimendu eta pensamentuetako dama zan Ebanjelioko pobreza, nobizioen biotzetan jositzea nai zukean birtute bikañena. Amorustua dagoenak bezela, pasa nai zuen ikasleetara berak sentitzen zuen berotasuna. Aditu ditzagun pobrezarenganako amorioak esanerazten diozkan itzak:\n«Nere anai eta seme txit maiteak: etzaitezte lotsatu limosna eskatzeaz, bada ala egiten badezute jarraitzen dituzute mundu onetan gugatik pobre egiñ zan Jaungoikoaren Semearen pausoak. Onelako pobrezagatik irabazten dira zeruko erreinurako eskubideak. Zoazte, bada, limosna eskatzera Jainkoaren bedeinkazioarekin, zoazte bategatik eun eskeñita baño poz eta konfianza geiagorekin, zergatik Jaungoikoaren amorioa eskeintzen dezute aren izenean eskatzen dezutenean, eta zeru-lurrak ezer ez dira aren amorioaren parean. Oroitu zaitezte atez ate biltzen dan ogia dala Aingeruen ogia, zergatik Aingeru onak dira jendeak mugierazitzen dituztenak zuei Jainkoaren amorez ematera, eta ala, pobreengan betetzen dira Dabid erregearen itzak: Gizonak Aingeruen ogia jan du. Jaungoikoak mundura ditu Erlijioso Txikienak, zerurako autuak izan dezaten karidadezko obra oek egiteko bidea, bada obra oekgatik izango dira gloriaztuak, Aita Zerukoak esaten dienean: Nere senide txikienari egin diozutena, ori neri egin didazute».\nBeste mugaldi batean, aren itzak izan ziran irazekiagoak, eta ura itzaldia baño obeto zan kantua: «Jesus Jauna, deadar egiten zuen, erakutsi zaizkidazu zure Pobreza maitearen bideak! Erruki zaitez nizaz eta nere dama Pobrezaz, bada berazaz nago itxutua, eta eztet sosegurik iñun arkitzen berarekiñ ezpanago, eta ongi dakizu, zerorrek jarri didazula amorio ori nere biotzean. Bide bazterrian eserita negarrez dago, eta bere adiskideak igarotzen zaizka aldamenetik despreziatuaz: o zeiñ beeratzepenean erori dan erregiña au, Jesus Jauna, zu jetxi ziñan zerutik lurrera berarekiñ esposatzeko eta beragandik, beragan eta beragatik seme osoro onak izateko. An zegoan zure Amaren sabeleko umiltasunean, zegoan askan, eta zegoan armatua eskutari leialaren gisan gure Erredenzioko jazarre aundiak iraun zuen bitartean. An zegoan zure Pasioan, eta bera bakarra izan zan utzi ez zinduena. Maria zure ama zegoan Gurutzearen oñean, baña Pobreza igo zan zurekiñ, eta egon zitzatzun besarkatua alik eta atzeneko asnasea eman zenduen arteraño. Berak prestatu zituen zure oñ txit santuak zulatu zituen iltzeak, eta egarritu ziñanean, berak, emazte leialak bezela ekarrierazi zizun esponja beazunetan bustia. Bere laztan beroetan eman zenduen atzeneko asnasea, eta ill ziñanean, etziñuen utzi, o Jesus Jauna, eta berak egiñ zuen, besteren obian zure gorputza jartzeko modua. Berak piztu ziñduan obian eta atera erazi gloriaz betea. Orregatik koroatu dezu zeruan, eta eman diozu zerurako autuak markatzeko sillua. Oh! nork ez du amatuko Pobreza gauza guzien gañean? O Jesus txit pobrea! eskatzen dizudan grazia da, izan dezadala pobreza aundienaren ondasuna. Egizu gure Ordenaren eta nere bizitzaren marka eta siñale ezagungarria izan dedilla zure gloria geiagorako, ardit bat ere gererik ez idukitzea, eta beste ongarri edo seniparterik eskean biltzea baizik ez izatea».\nFranziskok alabatzen zuen pobreza oso au zan bera aundi egiten zuena, baña aunditasun ura zan, gerezko ekarraiai gerra egiteko prest dauden griñen kontrakoa. Gerrak biziak anbat dirau, garaipena nekeza da, eta desalaiari beldur izan bear zaio; orregatik zion Santuak: «Bizi zaitezte ernai aragiaren desalai, batetango eraso eta saldukerien kontra, bada ori da gure etsai eriotzkoa. Kejatzen da lenagoko gaitzak gogoratzean, eta ikaratzen da etorkizunen pensamentuarekin. Egin zaiegun, bada, gerra gure aragiaren gurariai, baña deskansu gabeko gerra, bada atsegiñ labur bat gozatzeagatik ostutzen digute betiko zoriona, amildu eraziaz infernuko ondarrera». Eziñ adierazi zezakean egokiago gure Santuak bi egia zimenduzko oek: kristau bizitza gerra dala, eta santutasuna ez dala arrazoiaren eta graziaren garaipena baizik aragi galduaren kontra.\nTxit begiratua zan Jaungoikoagandik artzen zituen mesedak agertzeko, baña karidadeak edo animen onak eskatzen bazuen, etzuen erreparurik bere senideai kontatzeko. Tomas Zelanok dakarren pasarte bat da diogunaren prueba. Gau batean gure santua, orduan bisitatu zuen Jaungoikoaren espirituz beterik, irten zan bere zeldatik eta ikasleak esnaaturik, esan zien: «Ah nere anaiak! Ze onra aundia zeruetako errege serbitzera deituak izana! Da gizonak soma dezakean aundiena! Baña, nola jakingo degu seguru geran edo ez, Jaungoikoaren adiskide eta serbitzari leialak? Bada nik aitortuko dizutet, eskatu diodala negarrez nere Salbatzalle miserikordiosoari, argitu nazala gai onetan, itz ematen diodala beti betiko berea izateko. Jaungoikoak eskaria aditu dit, eta bera agerturik, lanotasun guziarekiñ egiñ dit galdeera au: «Franzisko, zer emango ziñidake deseo dezuna jakiteagatik?». «Jauna, nere begiak eta bizia, zeña dan daukadan gauzarik onena. Gañerako guzia, denbora da eman nizula, dakizun bezela». «Ongi da, aditua izango zera. Pensa ezazu santuro, itz egizu santuro, obra ezazu santuro, eta zaude seguru, nere adiskide eta serbitzaria izango zerala». Ene Anaiak, zeruko esan onen berri eman nai nizuten, aprobetxatu dezazuten zuen aurrerapen espiritualerako, eta erreparu gabe erreprenditu nazazuten, iru gauza oetakoren batean uts egiten badet».\nKonbentua zan famili bat bezela, eta Franzisko zegoen bere fraideen artean aita bat bere umeen artean egoten dan moduan, amorio berdiña, konfianza berbera. Deskansuko denbora guziontzat berdiña, jolas alegereak, senzilloak, tartean tartean itz onakiñ nastuak, baña murmurazioa eta gaizki esatea zegoen osotoro debekatua. Gure santuari gustatzen zizaion bakoitzaren merezimentuak agertzea, eta ala egiten zuen egoki zetorrenean iñor lausengatu eta iñor sumiñdu gabe. Ala frai Anjel señalatuaz esaten zien nobizioai: «Erlijioso txikiena on ona izateko, elkarganatu bear dira frai Bernardo Kintabalkoaren fede irazekia, frai Leonen garbitasun aingerukoia eta frai Anjelen kortesi berezia. Kortesia da gauza ona eta alabagarria, zion gañera, zergatik trataerari ematen dion ongi dagokan aire bat, eta birtutearen apaiñgarritzat serbitzen duenean dauka ekarrai txit arrigarria, mundutarrak lilluratu eta konbertitzera mugitzen dituena». Onetan zegoela etorri zan frai Jil, eta ixildu eraziaz galdetu zion: «Aita, bada munduan gauza aiñ gogaikarririk, Aita gurea esan bitartean sufritu eziñ ditekeanik?». «Bai, Santuak erantzun zion, bada mostru aiñ ikaragarria, non Jaungoikoaren grazia berezi gabe, eziñ iñork begiratu lezaiokean minutu batean. Mostru au da deabrua».\nDeabruen artean tristurari zion Franziskok beldur geiena, garamazkialako emeki emeki tristuratik desalaiera, eta desalaitik etsimenera. Orregatik ikasleai gomendatzen ziezten gaitz gabeko alegriak, eta animak deskansatzen dituen jostaketak, gaztigatuaz biguñki tristurara griñatuak ikusten zituenak. «Kontu, esan oi zien, espiritu gaiztoa askotan kontentatzen da gure anima nastu eta pakea kentzearekin. Ori da beraren engañio biurrenetako bat, bada asko du beiñ sartzea gaitzik aundienak erakartzeko, baña eziñ ofenditu dezake ezertan, alako tretaen kontra ernai dagoen erlijiosoa. Iduki ezazute beti arpegian eta biotzean Jaungoikoaren alegri santua. Ezagutzen da, deabruak eta bere jarraileak sufritzen dituztela tristuraren naigabeak, guk ordea beti egon bear degu alegere Jaungoikoagan». Egia au aiñ ondo sartua zeukan gogoan, non triste eta ixiltxorik zegoen nobizio bati esan zion: «Ene anaia, zergatik zaude orren eroria? Pekaturen bat egiñ al dezu? Au bakarra da gu atsekabetu bear gaituen gaitza. Zoaz otoitz egitera, Sagrarioaren aurrean bakarrik negar egiñ diteke pekatuen barkazioa iristeko, edo barrengo poza, beiñ galdu ezkero, ostera geretzeko. Iduki ezazu arpegia beti alegere santuki nere aurrean eta zure senideenean, zergatik ez da konbeni kopeta beltz illuna idukitzea Jaungoikoaren serbitzuan gaudenean».\nEziñ ukatu diteke fundatzalle santuaren konselluak zeudela Jakiñduriaren silluarekiñ markatuak, eta aditzera ematen zutela, gizonaren biotzaren ezaguera aundia zeukala.\nAlakoak ziran Ama Birjiña Aingerueneko konbentuan idukitzen ziran itzaldiak. Erraz ezagutzen da, alako ikasbideak aditu eta obratzeko gai ziranak prest egongo zirala edozeiñ sakrifizio egiteko.\nEtzuten guziok iraun. Franziskok, biotzak ezagutu eta alde aurrez etorkizuna somatzeko doaia aiñ oparo Jaungoikoagandik arturik, ikusten zituen aen animetan gertatzen ziran jazarrak, eta aprobetxatzen zan ezaguera onezaz argalak sendotzeko, bildurtiak alaitzeko eta on irudiai tapakia kendu eta ziran bezelakoak azaltzeko.\nEgun batean nola nobizioak agertu baizioten zeukaten pena, beren usteetan onena zanak alde egiñ zuelako, Santuak esan zien: «Ez zaitezte arritu aren joaneraz. Errukarri ura galdu da, umiltasunean zimendatua etzegoelako, eta sinistu nazazute, birtute au zimendutzat ez daukan etxea, da arrakatzera dijoan etxea».\nUtsegite agirikoak erreprenditzen zituen besteen aurrean. Fraide biri asmatu zien izango zuten patu tristea. Ixiltasuna ez austeko apukoarekiñ, kiñuka baizik konfesatu nai etzuen bati esan zion Ordenatik irtengo zala; eta abitu santua utzi eta ostera artu nai zuen beste bati berriz, urkatua izango zala itzultzen bazan lenagoko utsegiteetara. Alde aurrez esandako somaketa biak, kunplitu ziran, eta Franziskok samiñki negar egiñ zuen galerazi eziñ izan zituen desgrazi aekgatik.\nBokazio egiazkoak palsoetatik bereizten saiatzen zan bezela, pruebako urtea pasa ezkero, kontu aundia zeukan partitzeko konbentuko karguak artarakoenetan Jaungoikoaren gloria geiagorako. Zentzu aundi eta segurukoak zirala ezagutzen zituenak, bialtzen zituen konbentuak jartzera, Obispo Jaunak eskatzen zuten eran, itz egiteko grazia zutenai señalatzen zien predikatzeko kargua, eta gañerakoai uzten zien entregatu zitezela errezo-meditazioetara, edo eriai kontu egitera. Berak guziai ejenploa emanaz, bazirudien beregan biltzen zituela guzien bokazioak.\nJaungoikoak betetzen zuen bedeinkazioz Ama Birjiña Aingeruenekoen konbentua, nora zijoazen ikasle berriak toki guzietatik, eramanik gure Santuaren birtuteak banatzen zuten usai gozoak.\nIkusi degu zeiñ ondo atera zitzaizkan nobiziadua jartzeko egiñ zituen alegiñak; ondorengo berezieran ikusiko degu bere errian egindako apostolutzaren asiera, bilduko ditugu berarekiñ bere lanen lenbiziko frutuak, eta jarraituko diegu bere misioaren aurrerapenai. Gurutzearen itzalean eskolatu du lenbiziko soldadu—taldea deabruari, munduari eta aragiari gerra egiteko, eta iritxi ere ditu garaipen señalatuak. Erriak mugitzen dira, pekatariak konbertitzen, eta giza-noble asko pobreza borondatezkoaz amoriozturik gure Santua bezela, eiaka zijoazen aren banderapean sartzera. Alaz guziaz ere, ura etzan bere mixio protxugarriaren asiera baizik. Probidenziak zeukan señalatua gizonak ezezik, emakumeak eta denbora aldi ura guzia salbatzeko. Argatik emango dio beraren diñako laguntzalle bat, Santa Klara, Asisko Birjiña argia, donzella pobreen Ama izango dana, San Franzisko, Erlijioso Txikienen Aita dan bezela. Bada bigarren Orden au sortzeko Jaungoikoak autu zuen tokia izan zan oro bat Porziunkula. An azalduko da Klararen bokazioa, argiro ikusi dediñ Maria dala bi Orden Serafiñdarren Ama, eta Ama Birjiña Aingeruenekoen Eleizatxotik atera bear zuela amairugarren eunkiaren berritzea.


Suitzan lau hizkuntza ofizial aurkitzen ditugu: frantsesa, Zona Rosan hitz egiten dena; alemaniarra, grisean; italiarra, horian; eta erromantxera, berdean. Hori dela eta, hizkuntza nagusia alemana da. Informazio guztia hemen duzu: «Zein hizkuntza hitz egiten da Suitzan?".\nBasilea: Suitzako hiririk populatuenetako bat\nInformazio guztia hemen duzu: "Zein hizkuntza hitz egiten da Suitzan?".


Energia-trantsizioari buruzko topaketak izan dira: “Energia-trantsizioa bidezkoa, eraginkorra eta adimenduna izan behar da” | Gaurkotasuna | Deusto\nEnergia-trantsizioari buruzko topaketak izan dira: “Energia-trantsizioa bidezkoa, eraginkorra eta adimenduna izan behar da”\nDeusto Business Schoolek, Deusto Asuntos Globales - World Affairs & Strategic Issues-en bitartez, eta Repsol Fundazioak "Trantsizio Energetikoa eta Hirikoa. Mugikortasun jasangarria eta adimenduna" topaketa ziklo berriaren lehen jardunaldiak egin zituzten, helburu dutenak hausnarketa kolektiboko prozesu progresibo batean laguntzea eta jasangarritasunari buruzko ezagutza eraikitzea. Topaketa telematikoki egin zen.\nJardunaldiei hasiera emateko mintzatu ziren Jose Maria Guibert Deustuko Unibertsitateko errektorea, Teresa Ribera Gobernuko laugarren presidenteorde eta Trantsizio Ekologikorako eta Erronka Demografikorako ministroa, Iñigo Urkullu Eusko Jaurlaritzako lehendakaria eta Antonio Brufau Repsoleko presidentea. Azken horrek adierazi zuenez, "Trantsizio energetikoa bidezkoa izan behar da eta Espainiako industriaren indarguneetatik abiatuta eraiki behar da, eta eredu eraginkor adimendun berria erabiltzeko aukera eman behar du”.\nBere ustez, aldi berean, ekidin egin behar da "Lege, dekretu edo ideologien bidez, sektoreak edo teknologiak baztertzea, izan ere trantsizio energetikoa lehendik dauden industriak indartzean oinarritu behar da".".\nHori adierazi zuen bere hitzaldian eta José María Guibert errektorearen irekiera-hitzak izan zituen aurretik, hark adierazi zuen Deustuko Unibertsitatearentzat jasangarritasuna, bere adiera guztietan, funtsezko elementua dela gure pentsamendurako eta eguneroko lanerako.\nBere ustez, garai konplexu hauetan, eta are gehiago Covid-19aren pandemiaren eraginpean, trantsizio energetikoak ez du inoiz ahaztu behar bere azken helburua energia sistema jasangarria antolatzea dela ekonomiaren, ingurumenaren eta gizartearen ikuspuntutik. Gogoratu zuen, halaber, Euskal Autonomia Erkidegoa, gaur egun, 4.0 industria ekosistema bat dela, eta, teknologia eta industriaren alorrean aitzindari izateaz gain, trantsizio energetikoaren prozesuarekin erabat konprometituta dagoela.\nEraldaketa eta estrategia energetikoa.\nBilera horien inaugurazioan, Gobernuko laugarren presidenteorde Teresa Riberak ere parte hartu zuen, eta esan zuen gure energia sistemaren eraldaketa aurrean dugun erronka handia dela, oso adiera desberdinak dituen eraldaketa baita, hiriguneetatik mugikortasunera eta gure etxeetara iristen dena. Ondoren, Iñigo Urkullu Eusko Jaurlaritzako lehendakariak parte hartu zuen, eta Euskadi 2030 estrategia energetikoa eguneratzeko asmoa iragarri zuen. Estrategia horrek, azaldu zuenez, hiru helburu izango ditu: eraginkortasun energetikoa handitzea, energia berriztagarrien erabilera areagotzea eta ikerketa energetikorako euskal estrategian sakontzea. Haren arabera, trantsizio energetikoa etorkizuneko gakoetako bat da Euskadirentzat eta Europa osoarentzat, eta, Antonio Brufauk bezala, mugikortasun jasangarria eta adimenduna etorkizuneko ekonomiaren parte dela uste du. Amaitzeko, ziurtatu zuen estrategia energetikoa lehentasuna dela Euskadi berdeago, digitalago eta inklusiboago baterako.\nBere hitzaldian, Repsoleko presidenteak gaineratu zuen, ibilgailu elektrikoen onurak aitortu behar badira ere, kontuan hartu behar dela askotan uste denaren aurrean, ez direla zero emisio, ez baitira neurtu behar soilik ihes-hoditik ateratzen direnak, baizik eta beren ekoizpen zirkuitu osoarenak. Gainera, teknologia helduak, pixkanaka deskarbonizatzen jarraitzen dutenak, teknologia elektriko eta berriztagarri berriekin batera existitu ahal izatearen garrantzia azpimarratu zuen, hala nola, gero eta eraginkorragoak diren motorrak emisio txikiko errekuntza ibilgailuetan eta bioerregai aurreratuak.\nAntonio Brufauk berretsi zuen trantsizio batera joan behar dela, ahulenak kanpoan ez uzteko eta Espainiako industria babesteko. Gaur egun deskarbonizazioa lortzea gure esku dagoela gaineratu zuen. Era berean, gogorarazi du trantsizio adimendun eta justu baterantz jo behar dugula, hidrogenoa bezalako energia-iturri onenak kontuan hartuta, oso eraginkorrak izan baitaitezke. Halaber, azpimarratu zuen garrantzitsua dela azpiegiturak ez bikoiztea, lehendik daudenak erabiltzea baizik, eta berriro esan zuen deskarbonizaziorantz jo behar dugula ahalik eta denbora laburrenean.\nJarraian, hitzaldiak eta mahai inguruak ireki ziren, eta bi egunetan zehar energia eta hiri trantsizioan inplikatutako hainbat eragilek parte hartu zuten; eragile horiek sektore publikokoak eta pribatukoak ziren, eta arreta berezia jarri zuten benetako mugikortasun jasangarri eta adimendunari forma eman behar zaion esparruetan, bereziki hirietakoetan, prozesu horretan aitzindariak baitira. Eztabaidarako gaien artean, aipatu ziren paradigma politiko, arautzaile, ekonomiko, produktibo eta sozial berriak, bai eta epe labur, ertain eta luzean helburu hori lortzeko gainditu beharreko erronkak ere.\nLehen eguneko adituak hauek izan ziren: Ivan Marten, Orkestra Lehiakortasunerako Euskal Institutuko presidentea; Mariano Marzo, Bartzelonako Repsol-Universitat Fundazioko Trantsizio Energetikoaren Katedrako zuzendaria; Maria Jose Rallo, Garraio eta Mugikortasuneko idazkari nagusia; Javier Zarraonaindia, Eusko Jaurlaritzako Industria sailburuordea; Javier Rodríguez, Cidetec-eko zuzendari nagusia; Fernando Palacín, Hidrógeno Aragón Fundazioko zuzendari kudeatzailea; eta Arancha García, ANFAC-eko Industria eta Ingurumen Arloko zuzendaria.\nUrriaren 22an, ekitaldiari amaiera ematen aritu ziren Juan Maria Aburto, Bilboko alkatea, Arantza Tapia, Eusko Jaurlaritzako Ekonomiaren Garapen, Jasangarritasun eta Ingurumen sailburua, Emiliano Lopez Atxurra, Petronorreko presidentea, eta Alvaro de la Rica Aspiunza, Deustuko Business Schooleko dekanoa.\nEmiliano Lopez Atxurrak esan zuenez, "Hiriak izan dira eta izango dira energiaren motorra eta trantsizio energetikoaren motorra. Hiririk gabe ez dago hori gauzatzeko espaziorik ". Bere ustez, energia ezin da kontuan hartu oinarri geopolitikorik edo oinarri politiko eta industrialik gabe, eta trantsizio energetikoa Europako batasun energetikoaren berdina da, "Ez baitago energiarik hiririk gabe". Berarentzat, hiri espazioa operazioen antzokia da; izan ere, energia kontsumo masiboa hasi zenean, XIX. mendeko enpresak oso enpresa itxiak ziren, eta eskalagarritasuna energia kontsumo masiboaren ondorioa izan zen. Horregatik, beharrezkoa da trantsizio energetikoa gauzatu ahal izateko behar den arau esparruaz hitz egitea: "Ez da posible trantsizio energetikoaz hitz egitea XX. mendeari dagokion arau esparruko komarik ukitu gabe, hura ez baita XXI. mendekoa", adierazi zuen, eta gaineratu zuen lege esparru desberdinak behar direla.\nEmiliano Lopez Atxurrak esan zuenez, "Trantsizio energetikoa eta hiri-trantsizioa berdinak dira", eta ez dago trantsizio energetikorik tokiko politika publikorik gabe. Sistema lokala funtsezkoa dela eta globala eta tokikoa hirietako trantsizio energetikoan integratu behar direla esan zuen. Egoera horretan, Petronorreko arduradunak adierazi zuen Bilbo erreferentea dela Europako hirien sisteman.\nAmaierako ekitaldiaren aurretik bi mahai inguru egin ziren. Lehenengoan, Irizar, Alsa, TMB (Bartzelonako Garraio Metropolitarra) eta IBIL enpresetako ordezkariek beren esperientziak eta ikuspegiak azaldu zituzten mugikortasun-enpresetatik trantsizio energetikoari heltzeko formularik onenei buruz. Bigarrenean, "Hiriak trantsizio energetikoaren eragile gisa", Gema Igual Santanderreko alkatearen, Alfonso Gil Invernón Bilboko Udaleko Mugikortasun, Ingurumen, Hiri berroneratze eta Garapen Osasungarriko Politiken koordinatzailearen eta Gorka Urtaran Gasteizko alkate eta EUDELeko presidentearen iritziak jaso ziren. Horiek guztiek, bakoitzak bere erantzukizunetik, esan zuten iraunkortasunerako trantsizioak hirien eta lurraldearen kultura berria eskatzen duela, jasangarritasuna prozesu integral modura ulertzeko.\nIldo horretan, jardunaldien amaieran Bilboko alkateak ere parte hartu zuen. Juan María Aburtok nabarmendu nahi izan zuen gure bizi-kalitatea hobetzeko modu bakarra hiri-eredu berriak sortzea dela, jasangarritasuna kontzeptu holistiko eta inklusibo gisa ulertuta eta eragile guztiek modu arduratsuan, elkarlanean eta koordinatuan jardunda. Hori dela eta, Bilboko mugikortasun planaren lehentasuna ez da mugikortasuna hobetzea, pertsonen bizi kalitatea hobetzea baizik.\nBestalde, Arantza Tapia Eusko Jaurlaritzako Ekonomiaren Garapen eta Azpiegitura sailburuak adierazi zuenez, "Trantsizio energetikoa ezin da ulertu trantsizio digitalik gabe". Gogoratu zuen Europak argi utzi zigula hori abenduan, Europako Itun Berdearekin, eta sinetsita dagoela jasangarritasuna lehiakorragoak izatea lortzeko modu bat dela. "Euskadin ez gaude hortik kanpo. Are gehiago, pandemiaren ondorioz, bi trantsizio horiek, energetikoa eta digitala, egitea premiazkoago bihurtu da", esan zuen.\nSailburuaren ustez, ekonomiaren susperraldia eta enplegua lortzeko, enpleguaren oinarrian eta DNAn egon behar duten jarduerak egin behar dira; izan ere, CO2 murriztea ez da herrialde bat desindustrializatzea eta atmosfera isurketak egiten dituzten hirugarren herrialdeetara eramatea. "Fronte ugari ditugu zabalik, berriztagarrien hedapena, auto elektrikoa kargatzeko puntu gehiago, behin betiko martxan jartzeko. Gaitasunak eta industria ditugu, baina trantsizio horiek baliatzen jakin behar dugu industria XXI. mendekoa izan dadin", esan zuen.\nEra berean, "Trantsizio energetiko justu eta neutrora joan behar dugu". Hala, hiriei buruz hitz egiten dugunean mugikortasun berriaren eskutik sakondu behar dugula adierazi zuen, bidezkoa izan dadin eta ez dezagun inor atzean utzi. Bere ustez, hiriak izango dira gure gizartearen trantsizio palankak, eta, horretarako, "Enpresa gehiago eta hobeak behar ditugu, baita gure ekoizpen sarea berreskuratzea ere, kate globaletan kokatzeko”.\nAzkenik, Alvaro de la Rica Deustuko dekano Business Schoolek honako hau esan zuen: "Deustuko Unibertsitateak sektore pribatuarekin duen lankidetza estua jakinduriarekiko maitasuna eta benetakoaren egitura zehaztasunez eta metodologia zientifikoz ezagutzeko eta ikertzeko grina nagusi den Unibertsitatearen kulturaren parte da". La Ricako dekanoak bere hitzaldia amaitzeko adierazi zuen “Deusto Business Schoolek eta Deustuko gainerako unibertsitateek gizarteari zerbitzatzearen aldeko apustua egiten jarraitzen dugu, betiere unibertsitateak bere arazoak aztertzeko eta konpontzeko egiten duen ekarpen irekiarekin, eta, zalantzarik gabe, euskal enpresa sarearekiko erabateko konpromisoarekin eta loturarekin".\nEuskadi, trantsizio energetikoarekin konprometituta\nTrantsizio energetikoaren azken helburua, batez ere energia berriztagarrien eta beste garapen teknologiko batzuen bidez, energia sistema jasangarria egituratzea da, ekonomiaren, ingurumenaren eta gizartearen ikuspegitik. Mugikortasunak paper garrantzitsua du Green New Deal txostenean emandako eraldaketa sakoneko prozesuan, eragile politiko, ekonomiko eta sozialen arteko akordioa, deskarbonizazioa ez ezik, sektore teknologikoa eta industriala indartzeko oinarriak ere ezartzeko.\nCOVID-19aren pandemiak industria eredu berrietan arreta jartzeko beharra argitzen lagundu du. Zehazki, mugikortasuna, alderdi jasangarri eta adimendunetan, funtsezko sektorea da, jasangarritasun energetikoa, garapen teknologikoa eta sendotasun industriala uztartzen baititu. Euskal Autonomia Erkidegoa, gaur egun, teknologia eta industria arloan aitzindari izateaz gain, 4.0 industria-ekosistema ere bada, eta trantsizio energetikoaren prozesuarekin konprometitutako autonomia erkidegoa ere bai. Hiriburu ekonomikoa, Bilbo, hiri aldaketaren eta eraldaketaren erreferente bihurtu da, bai estatuan, bai nazioartean.\nXXI. mendeko gizarte baten parametroetan txertatutako mugikortasunaren ikuspegiari buruzko gako kopuru bat eztabaidatzea eta adostea izan da hitzaldi eta mahai inguru batzuen inguruan antolatu diren topaketa hauen helburua. Bi jardunaldi horietan, energia eta hiri-trantsizioan inplikatutako hainbat eragilek hartu dute parte, sektore publikotik eta pribatutik etorritakoak, eta arreta berezia jarri da mugikortasun benetan jasangarri eta adimendunari forma eman behar zaion esparruetan, bereziki hirietakoetan, prozesu horretan aitzindariak baitira. Eztabaidarako gaien artean, besteak beste, paradigma politiko, arautzaile, ekonomiko, produktibo eta sozial berriak izan ziren, bai eta epe labur, ertain eta luzean helburu hori lortzeko gainditu beharreko erronkak ere\nBi jardunaldiei buruzko informazio gehiago eta bideoak.


Usurbil K.E., Zarauzko Kilometroen aldeko Euskal Herriko Eskubaloi Topaketan - Usurbil - Noaua.eus\nUsurbil K.E., Zarauzko Kilometroen aldeko Euskal Herriko Eskubaloi Topaketan\nNoaua Aldizkaria 2019-08-30 08:48\nLarunbatean zehar jokatuko da aipatu topaketa Zarauzko Aritzbatalde Kiroldegian. Parte hartzaileen artean izango da Usurbil K.E. Infantil mutilen taldeak Zarautzekin neurketa jokatuko du goizeko 10:00etan.\nGoizeko neurketak ikusteko sarrera doakoa izango da, arratsaldekoetarako 16:00etatik aurrera erosi beharko dira txartelak Kiroldegiko lehiatilan. Euskal Herriko Eskubaloi Topaketa Zarauzko Kilometroen aldekoa izango da. Gogoan izan, urriaren 6an ospatuko da Gipuzkoako ikastolen jaialdia, aipatu Urolako Kostako udalerrian. Bildutako laguntza Zarauzko Salbatore Mitxelena ikastolara bideratuko dute.\nLarunbateko Euskal Herriko Eskubaloi Topaketan, euskarak, harrobiak eta kirolak bat egitea nahi dute. Egunean zehar, jan edana, zozketak eta sorpresak iragarri dituzte antolatzaileek. Goiz eta eguerdi partean kirolari gaztetxoak arituko dira eskubaloian, arratsaldean helduen txanda; Irisarri eta Zarautzen arteko neurketa emakumezkoetan, Anaitasuna eta Bidasoaren artekoa gizonezkoetan.\nLurraldetasuna, parekidetasuna, aniztasuna\nUrriaren 6ko jaialdira begira hamaika ekimen antolatzen dabiltza Zarautzen, duela 54 urte sortutako ikastolaren alde. Ikastolak hasieratik herritik eta herriarentzat aritu izan dela eta, horrekin bat eginez herri eragileekin elkarlanean hainbat ekimen dira azken hilabeteotan.\n"Eskubaloia hain errotuta egonik, eskubaloiaren bueltan zerbait antolatzea pentsatu zuten. Guraso talde baten eskutik lortu zuten Anaitasuna-Bidasoa Asobal Ligako bi taldeak Zarautzera ekartzea. Harago joan ziren, ordea. Ikastolaren oinarri batzuekin bat eginda, beste ardatz batzuk ere landu nahi zituzten. Horrela sortu zen Euskal Herriko eskubaloi topaketa", berri eman dute antolatzaileek.\nTopaketa parekidea izango da, Euskal Herriko osoko ordezkaritza bilduko duena, eta aniztasunaren ispilu izango dena. Neurketen artean, bat dibertsitate funtzionala dutenek jokatuko dute.\nKILOMETROEN ALDEKO EUSKAL HERRIKO ESKUBALOI TXAPELKETA\nEguna: abuztuak 31, larunbata.\nTokia: Zarauzko Aritzbatalde Kiroldegia.\nSarrera: goizeko saiorako doan, arratsaldekoak 5 euro helduentzat, euro bat 14 urtetik beherakoentzat. 16:00etatik aurrera lehiatilan salgai.\nInformazio gehiago eta irudia: kilometroak.eus


San Martin festak ospatuko dituzte Errebalean | El Diario Vasco\nAzpeitiaSan Martin festak ospatuko dituzte Errebalean\nSan Martin festak ospatuko dituzte Errebalean\nGaztetxoek zezen txikiekin gozatzeko aukera izango dute. / E.A.\nGaur, ostirala, mus txapelketa izango dute eta bihar egun osoko jaia ospatuko dute\nE.A. AZPEITIA. Viernes, 10 noviembre 2017, 08:53\nBeste hainbat lekuetako jaiekin batera, samartinak ospatu ohi dituzte Bustinzuriko Errebalean. Aurtengoan bi eguneko jaia antolatu dute bertako bizilagunek.\nHasteko, gaur bertan, ostirala, V. Mus Txapelketa jokatuko da 22:00etan hasita Pikua eta Urtzi tabernetan. Izen-ematea egunean bertan egin beharko da.\nBihar San Martin Eguna, egun osoko egitaraua prestatu dute. Honela, 13:00etan zezen txikiak eta poniekin hasiko da festa.\nArratsaldean, sokamuturraren tartea izango da. Zezenek urtero hartu ohi dute protagonismoa Errebaleko jaietan eta oraingoan ere jende ugari gerturatzea espero da.\nZezenaren ostean, triki-poteoa izango da kalean, 19:00etatik aurrera eta 21:00etan, afaria egingo dute auzotarrek. Txokoa jatetxean elkartuko dira. Afalostea DJ Josu Rodriguezek alaituko du, Pikua tabernan.\nSan Martin Egoitzan ere jaia\nSan Martin egoitzan ere San Martin asteko ospakizunetan murgilduta daude. Aste osoan zehar festa egitarau oparoa izan dute. Gaur, ostirala, bingoa dute estreinako, 11:00etan eta arratsaldean, 16:45etik aurrera, bertso saioaz gozatzeko aukera izango dute. 'Adin-adin' programaren barruan Juan Joxe Eizmendi 'Loidisaletxe' eta Beñat Lizaso izango dira bertan. Bihar, familien eguna izango da egoitzan. 10:30ean Meza ospatuko dute. Toka txapelketa izango dute gero, 12:00etan eta 13:30ean, familiekin bazkaria egingo da, karaoke eta guzti. Aste Nagusia amaitzeko, Izarra trikitilariarekin erromeri izango dute.\nHiru bikote azpeitiar izango dira igandean Master Cup txapelketan\nLau antzezlan ikusteko parada asteburuan Antzerki Topaketen barruan El Lagun Onak celebrará su asamblea anual el jueves día 23


Hondakinen tasaren ordainketa - UrolaKosta Ingurumena\nArreta eta informazioa/\nHondakinen tasaren ordainketa/\nKontsultatu zure ordainketak\nHondakinak biltzeko zerbitzuaren tasa ordaindu behar dute Aia, Getaria, Orio, Zarautz eta Zumaiako etxebizitzek, establezimenduek eta industrialdeetako enpresek.\nEtxebizitzen tasa finkoa da eta ordaindu behar da hiruhilero.\nMerkataritza, ostalaritza eta zerbitzuetako establezimenduen tasa finkoa da eta ordaindu behar da hiruhilero.\nIndustrialdeetako enpresek ordaindu beharreko tarifa ateratzen da hiru osagai hauek batera aplikatuta:\nMetro karratuko tarifa, metro karratuen kopuru osoarekin biderkatuta.\nEdukiontzien tarifa, errefusa eta hondakin organikoentzat erabiltzaileak dituen edukiontzien kopuru osoarekin biderkatuta.\nErrefusa erretiratzeko zerbitzu-unitateen tarifa, unitate baten tarifa jasotako unitate kopuru osoarekin biderkatuta.\nTasa hori arautzen du "Hiri hondakinak bildu eta tratatzeko zerbitzua emateko tasa arautzen duen ordenantza fiskalak".\nOrdenantza fiskala Gipuzkoako Aldizkari Ofizialean argitaratuta dago: Ordenantza fiskala GAO 2018-12-26, 247. zk. eta Akats zuzenketa GAO 2019-02-04, 23. zk.\nUrola Kostako Udal Elkarteak 2019ko egutegi fiskala onartu du (Gipuzkoako Aldizkari Ofiziala, 2019-02-15, 32. zk.).\nHona hemen 2019. urterako aurreikusi diren borondatezko ordainketa-epeak\n2018ko 4. hiruhilekoa 2019.02.28-2019.04.10\n2019ko 1. hiruhilekoa 2019.05.30-2019.07.10\n2019ko 2. hiruhilekoa 2019.07.30-2019.09.10\n2019ko 3. hiruhilekoa 2019.10.30-2019.12.11\nHona hemen helbideratutako ordainagirien kobrantza-egunak:\n2018ko 4. hiruhilekoa 2019.02.28\n2019ko 1. hiruhilekoa 2019.05.30\n2019ko 2. hiruhilekoa 2019.07.30\n2019ko 3. hiruhilekoa 2019.10.30\nZerga erroldak eta ordaindu beharreko kuotak jendaurrean jarriko dira Urola Kostako Udal Elkartearen bulegoan (Urdaneta bidea 6, Zarautz), jendaurreko arreta ordutegian, kobrantza epea hasi baino 15 lanegun lehenago eta 15 egunez.\nInteresatuek toki horretan bertan jarri ahal izango dute berraztertze errekurtsoa, hilabeteko epean. Ikusgai izateko epea pasatutakoan, erreklamaziorik ez bada, behin betiko onartutzat joko da errolda, beste erabakirik hartu gabe. Erreklamaziorik izaten bada, erreklamazioak erasaten ez dituen datu guztiak ere behin betiko onartuta geratuko dira.\nZerga egutegiaren GAOko iragarkiak iragarkiak kobrantzaren iragarki funtzioa beteko du.\nKobrantza honela egingo da:\nHelbideratutako ordainketak kargatuko dira borondatezko epealdiaren lehen egunean, zergadunek adierazitako kontuetatik (ordainketa helbideratuta dutenek online kontsulta ditzakete beren ordainketak).\nHelbideratu gabeko ordainketak postaz bidaliko zaizkie zergadunei, zergadunek adierazitako helbide fiskaletara.\nZergadunak ordainagiria jasotzen ez badu, duplikatua eskatu beharko du borondatezko epealdian, bere udaletxean edo Urola Kostako Udal Elkartearen bulegoetan (jendaurreko arreta ordutegian).\nOrdainketa egin daiteke era honetara:\nOnline, "Nire ordainketa" irudiari sakatuta\nHelbideratuta: hondakinen zerga helbideratuta zuten herritarrei helbideratze horrekin kobratuko zaie. Ikusi beherago ordainketa nola helbideratu.\nBanketxeetan (Kutxabank, Laboral Kutxa, Banco Sabadell): banka mugikorraren bidez, kutxazainetan edo bulegora bertaratuta (ordainagiria aurkeztu behar da)\nHondakinen tasaren ordainketa helbidera dezakezu edo helbideratzeko datuak aldatu. Horretarako, ondoko eskaera bete eta Urola Kostako Udal Elkartean aurkeztu behar duzu:\nHondakinen tasaren ordainketa helbideratzeko edo datuak eguneratzeko eskaera.\nEstablezimenduak: ostalaritza, merkataritza eta zerbitzuak\nHondakinak biltzeko zerbitzuan alta eman edo aldaketak egiteko eta hondakinen tasaren ordainketa helbideratzeko eskaera.\nKontsultatu online zure ordainketak\nOrdainketa helbideratuta baldin badaukazu, ondoko esteka honetan kontsulta ditzakezu online zure ordainketak:\nHondakinen tasa: ordainketen kontsulta telematikoa\nHelbide elektronikoa: idazkaritza3@urolakosta.eus


Sarrerak linean erosi behar dira, bisitaren bezpera arte.\nSarako Lezeak bisitatuz geroz,\ngoza ezazu hemengo ingurumenaz eta eguneroko bizitzatik moztu poxi bat !\nIbilaldi ederra egiteko embeia duzu? Sarako lezeetatik hasi eta igo Axuria mendira !\nZuretzat edo seme-alabentzat sobera zaila iduritzen zaizu? Igo Lizarrietako lepora, guztientzako ibilaldiak eginak izan dira. Edo zoazi gida batekin sorginen martxara, Zugarramurdiko leizeraino.\nMendia maite duzu bainan oinez ibiltzea ez zaizu gustatzen ? Lezeen inguruetan hainbat benta atxemanen dituzu, non jaten eta edaten ahal den, ikuspegi zoragarri batekin !\nZuk, nahiago duzu hemengo jendea topatzea eta bizitzeko modua ezagutzea ? Sarako lezeen ondoan, gazta eta bertako produktuen ekoizleak badira, baita ere euskal bixkotxaren museo famatua !\nIhes egiteko gogoa? Lezeetatik hurbil, Etxola animalia parkea gazteak eta helduak liluratuko ditu !\nLeku hauek lezeetatik arrunt hurbil daude eta denentzako badagoela ikus daiteke !\nInguruan diren beste helbide onak aurki ditzakezu hemen :\nEuskal Herriko Turismo bulego nagusia\nEuskal Herriko Turismo Bulegoetako webgunea\nEuskal Herrian egin gogo duzuen egonaldiaren prestatzekoLezeen inguruan dauden Aterbe eta Jatetxeak


Segurako Lucia Imaz egoiliarrak 104 urte bete zituen martxoaren 3an. Urtebetetzea ospatzeko, merienda berezia prestatu genuen egoitzan, bere senide, egoiliar, egoitzako langile eta udaletxeko ordezkariekin batera. Jaso zituen oparien artean, udal ordezkariek lore sorta bat oparitu zioten herritar guztien izenean. Ondoren, musika emanaldia izan zuten Jose Maria Soroarekin.\nLucia Seguan urterik gehien dituen herritarra da. Segura Irratiko esatari izandakoa da, Donostian urte askoan bizi ondoren, sorterrira iltzulia da azken urteetan.


Albisteak - Ahotsak.com\nHemen zaude: Sarrera » Albisteak\n"Gasteizko euskararen ahotsak" posible izango da\nUzt. 29, 2014, 11:46 a.m. ¦ Duela hilabete jarri genuen martxan crowdfunding bidezko diru-bilketa Gasteizko euskararen ahotsak proiektua abiarazteko. Zuon laguntzari esker, posible izango da aurreikusitakoa burutzea; beraz, eskerrik asko laguntza eskaini diguzuen guztioi.\nMemoria Bizia, diasporako euskaldunak elkarrizketatzeko proiektua\nUzt. 25, 2014, 8:15 a.m. ¦ Diasporako ahozko ondarea jaso, gorde eta zabaltzeko helburua du Memoria Bizia proiektuak: euskal jatorriko etorkinen eta haien ondorengoen bizimodua ezagutaraztea.\n6 egun "Gasteizko euskararen ahotsak" crowdfunding-a amaitzeko\nUzt. 22, 2014, 11:11 a.m. ¦ Dakizuen bezala, duela hilabete jarri genuen martxan crowdfunding bidezko diru-bilketa Gasteizko euskararen ahotsak proiektua abiarazteko. Bidearen zatirik zailena egin dugu dagoeneko, eta hasierako aurrekontuaren %80 eskuratu dugu. Orain azken txanpan sartu gara, ea falta dena lortzeko gai garen. Proiektu honetan bidelagun izan nahi?\nAhotsak-eko testigantzak ikastoletako ikasmaterialean\nUzt. 21, 2014, 8:22 a.m. ¦ Lankidetza hitzarmena sinatu dugu Ikaselkar argitaletxearekin, euren ikasmaterialean Ahotsak.com-eko testigantzak erabiltzeko.\n"Gasteizko euskararen ahotsak" proiektuak bide erdia egin du\nUzt. 9, 2014, 8:03 a.m. ¦ Duela 20 egun jarri genuen martxan crowdfunding bidezko diru-bilketa Gasteizko euskararen ahotsak proiektua abiarazteko. Bide erdia egin dugu dagoeneko, %46 eskuratuta; baina beste erdia falta zaigu oraindik. Lagundu nahi?\nPierre Salles eiherazaina uholdeek eraman dute\nUzt. 4, 2014, 5:43 p.m. ¦ Eskuzabalik hartu gintuen Pierre Sallesek bere etxean, Izurako eiheran, elkarrizketa egitera joan ginenean. Gaur goizean uholdeek eraman dute. Ez dugu bere irribarrea ahantziko. Gehiago irakurri...\nBittor Kapanaga gogoratuz eta errebindikatuz\nUzt. 4, 2014, 12:13 p.m. ¦ Bittor Kapanaga hil zela hiru urte betetzen direnean, adiskide talde batek gogoratu eta omendu nahi izan du berari buruzko iritziak jasoz eta argitaratuz. Ahotsak-ek egin ditu grabaketa eta edizio lanak. Hogeita sei pertsona elkarrizketatu dira, tartean izen handiak euskal kulturan. Hona hemen Bittor Kapanaga, Otxandioko Aztia proiektuaren lehen emaitza.\nBestalde, uztailaren 12an Bittorren omenezko jaialdia egingo da Otxandion, oso erakargarria. Programa\nSan Joan sua pizteko prest?\nEka. 23, 2014, 10:09 a.m. ¦ Gaur gauean su-metaz beteko da Euskal Herria. Bideo bat prestatu dugu San Joan bezperari buruz; ikasgelan.ahotsak.com webgunean daukazue.\n"Oñatiko euskeria: ezagutu, aztartu, egin" liburua aurkeztu dute\nEka. 22, 2014, 10:17 a.m. ¦ Ostegunean, ekainaren 19an, Oñatiko euskeria: ezagutu, aztartu, egin (Altuna, Elortza, Zumalde; 2014) liburua aurkeztu zuten Oñatiko Udaletxeko Osoko Bilkura Aretoan. Musikaz eta poesiaz lagundutako ekitaldia izan zen eta egileek harro erakutsi zuten urte askoren osteko emaitza.\nEka. 18, 2014, 9:41 a.m. ¦ Ahotsak.com-en orain arte herri-hizkera, euskalkia jaso izan dugu herririk herri, baina euskalkien eremutik kanpo ere euskara bizirik dago, eta Gasteiz da horren eredu. Horregatik, Gasteizko euskararen ahotsak jaso nahi ditugu. Proiektua bideratzeko crowdfunding-a abiatu dugu, www.karena.eu plataforman. Lagundu nahi?\nHUHEZIko ikasleen sekuentzia didaktikoa, ahotsak.com-eko testigantzekin\nEka. 16, 2014, 5:32 p.m. ¦ HUHEZIko Magisteritzako bi ikaslek genero bereizketari buruzko sekuentzia didaktikoa prestatu dute, Ahotsak.com-eko testigantzak oinarri hartuta. Ikasgelan.ahotsak.com webgunean jarri dugu, irakasle ororen eskura.\nBurdinazko Gerrikoa suntsitu zutenekoa\nEka. 16, 2014, 11:12 a.m. ¦ Burdinazko Gerrikoa edo hesia, herio gerrikoa... izen ezberdinak erabili izan dira Espainiako Gerra Zibilean Bilbo defendatzeko Galdakao eta Txorierri aldetik eraikitako defentsa lerroa izendatzeko. 1937. urteko ekainaren erdialde hartan Francoren armadak Burdinazko gerrikoa apurtu, eta Bilbo bereganatu zuen.\nUrretxu eta Zumarragako Ahotsak proiektuko lekukoei omenaldia\nEka. 13, 2014, 3:58 p.m. ¦ Atzo, osteguna, Urretxu eta Zumarragako Udalek eta Badihardugu Elkarteak Ahotsak proiektuan parte hartu duten lekukoei omenaldia egin genien Zumarragako Zelai-arizti Kultur etxean. Proiektuaren laburpen gisa prestatutako ikus-entzunezkoaz gozatzeko aukera izan zuten bertaratutakoek.\nEskerrik asko Ibilaldiaren antolatzaileei!\nEka. 5, 2014, 3:08 p.m. ¦ Joan den igandean ilusioz beteta jaso genuen Ibilaldiaren antolatzaileek egindako omena. Sariarekin batera, aurrerantzean ere lanean gogoz jarraitzeko indarra jaso genuen. Mila esker!\nJulen Madariaga, mihinpekorik gabe\nEka. 2, 2014, 11:41 a.m. ¦ Duela gutxi argitaratu du Julen Madariagak Egiari zor liburua Erein argitaletxearekin. Liburu autobiografikoa. 2013ko udan Ahotsak-ek ia bost orduko elkarrizketa egin zion Ainhoako bere etxean.\nIbilaldiak Ahotsak.com omenduko du\nMai. 29, 2014, 10:40 a.m. ¦ Euskararen Dibertsitatea omendu nahi du 2014ko Ibilaldiak, euskalkien alorrean hainbeste lan egin duten elkarte eta erakundeei omen eginez. Euskal Herriko Ahotsak proiektua izango da omenduetako bat.\n75 urte errazionamendua jarri zutela\nMai. 27, 2014, 10:11 a.m. ¦ 1939. urteko maiatzean ezarri zuen Francok errazionamendua. Ordutik aurrera urte askoan, 1952. urtera arte, oinarrizko lehengai asko txartel bidez jasotzen zituzten herritarrek.\n20.000 bideotik gora Ahotsak proiektuan ikusgai\nMai. 23, 2014, 10:36 a.m. ¦ Egunetik egunera bideo pasarte gehiago ditugu sarean Euskal Herriko Ahotsak proiektuan: 20.000ko langa gainditu dugu. Gehiago irakurri...\nAhotsak-eko testigantzak Lekeitioko ikastetxeetan\nMai. 19, 2014, 1:09 p.m. ¦ "Gerra Zibila Lekeition" ikus-entzunezkoa prest dago, Lekeitioko ikastetxeetan erabiltzeko. Lekeitioko Udalak hezkuntzako proiektu pilotua jarri du abian, Lekeitioko Ahotsak proiektuan jasotako testigantzak ikasgelara eramateko. Gehiago irakurri...\nLuis Katarain, "Gazta zati bat" filmeko artzaina hil da\nMai. 19, 2014, 11:16 a.m. ¦ Gazta zati bat filmean agertu zen Luis Katarain Idiazabalgo artzaina, eta ikusleen bihotzetara heldu zen. Euskal Herriko Ahotsak proiekturako ere elkarrizketatu genuen 2012an. Gehiago irakurri...\nEmaitzak: 344 | Orriak:\n• Badihardugu Euskara Elkartea\nParte hartu • APIa • Ohar legala • Erabiltzaileak: CODESYNTAX-ek garatua


Zer da Malshi bat eta zer da ona? - Arrazak\nZer da Malshi bat eta zer da ona haiekin?\nGurutze hau ez da beste arraza txiki eta leunengandik desberdina gure adorazio unibertsalari dagokionez. The Malshi (ahoskatua / mall-she /) familiako beste maskota eta terapia txakur bikaina da.\nIzenarekin ere ezagutzen da MalShih , Malt-Tzu , Maltzu , eta Malti-to , hibrido honek zure bihotza lapurtuko du.\nIkus dezagun zergatik pelota honek zure familiako osagarri bikaina izango lukeen.\nZer nolako txakur arraza da Malshi bat?\nNolakoa da Malshi bat?\nMalshiek nortasuna dute guztion lagunik onena izateko\nNola zaindu zure Malshi txakurra\nMaltese-Shih Tzu gurutzearen osasuna\nZenbat da Malshi txakurkume bat?\nHona hemen gustuko dituzun beste arraza politak\nAlde onak eta negatiboak: Malshi bat lortu beharko zenuke?\nGurutze hori berria den arren, historia aberats batetik datoz. 1990. urte inguruan, hazle australiarrek erabaki zuten ilea luzeko, duin eta familientzako bi arraza puruak nahastea, alergia gutxiko txakur lapurra bera sortzeko. Maltese eta Shih Tzu nahasketak .\nAgian ez da beste hibridoak bezain ezaguna, adibidez Goldendoodle eta beste Poodle nahasketa batzuk, baina Malshi oraindik ere ezaguna da Australian eta Ipar Amerikan. Orain AEBetarako bidea egiten ari dira, eta inguruan diseinatutako txakur bilatuenetakoak dira.\nShih Tzu Maltako gurutzea hobeto ezagutzeko, ikas dezagun gurasoak nolakoak diren.\nMaltako abenturazalea aurkezten\nMalshiren gurasoetako bat da Maltera . Arraza purua hau da antzinako txakurra hori ospetsua da Maltan eta baliteke feniziarrek ekarritakoa. Inork ez daki ziur maltzarrak noiz agertu ziren eszenan. Dakiguna da maltarrak direla arte grekoan agertu zen K.a. IV eta V. mendeetakoak.\nMaltesak jostailuen tamainako arraza puruak dira, 10 hazbeteko (25 cm) gainditzen ez duen altuera eta 2 eta 3 kg arteko 4 eta 6 kilo pisatzen dutenak.\nBeren ondorioz ile zuri eder luze eta zetatsua , jabeek zenbaitetan armarria buruaren goialdean korapilo batean lotzen dute, brankarekin amaituta. Txakur zoragarriak izateaz gain, badituzte hipoalergenikoa larrua.\nHardy, moldagarria eta lagun izateko hazitakoa, maltera da zaindari bikaina eta beldurrik gabea familiaren babeslea. Maltako jabeak harro daude beren haurtxoak zeinen otzanak, maitasunezkoak eta jostalariak diren.\nEzagutu Shih Tzu bizkorra\nShih Tzu txakurrak\nMalshiren gurasotasunaren beste erdia da Shih Tzu . Txakur hau arraza zaharra da eta tapizetan agertzen da duela 2.000 urtekoa .\nBere izena 'Lehoi Txakurra' izenarekin txinatar terminoa da, arrazaren nolakoa den aipatuz antzinako Txinako artearen lehoiak . Monje tibetarrek txakur hauek hazten zituzten txinatar erregetasunari opariak emateko eta Gorte Inperialaren jabetza esklusiboa ziren. Gizakien ondoan ez daudenean, jauregiko eunukoek zainduko zituzten.\nShih Tzuek dute hipoalergenikoa armarria, gainera. Kolore ugari ditu, hala nola, urrea, gibela, hauskara, zuri-beltza, gibela eta zuria eta urdina. Haien larrua, maltarraren antzera, luzea, zuzena eta zetatsua da.\nTamainari dagokionez, jostailu arraza maite honek 9 eta 10,5 hazbeteko altuera du (23 eta 27 cm) eta 9 eta 16 kiloko pisua (4 eta 7 kg).\nTxikiak izan daitezke, baina maitagarriak dira, jostalariak baina leunak, eta a izateko haziak dira lagun jatorra .\nNahiz eta inork ezin duen igarri Malshi txakurkume batek nolakoa izango litzatekeen hazten direnean, gurasoen oinordetza izango du ziur asko pakete polita eta dibertigarria . Oro har, hibrido honek buruak biribilduak ditu, belarri txikiak eta aurreratuak, mutur motza, sudur beltza eta almendra itxurako begi marroiak ditu.\nMalshisek normalean ez dituzte begi urdinak, baina bi gurasoek genea badute, arraza misto honek genetikoki lor dezake begi kolore arraroa. Maltese-Shih Tzu nahasketak maltarraren sudurra ere oinordetza dezake, eta horrek izango du batzuetan arrosa bihurtzen da txakurra beroan badago edo denbora gutxian eguzkirik ikusi ez badu.\nShih Tzus-ek eta Malteses-ek, eta buru eta sudur motzak dituzten beste arraza batzuek edo aurpegi lauak izan ohi dituzte azpiko hozka . Beraz, aukera dago zure arraza mistoko kumeak ere hori lortzeko.\nIsatsak kizkurrak eta leunak dira eta hanka motzak eta zuzenak dituzte. Hemen duzue Malshi txakurkumeak zein politak diren erakusten duen bideo azkarra:\nTamaina: zenbateko tamaina dute Malshi txakurrek?\nJostailuen tamainan sailkatuta ere, gizonezkoek eta emakumezkoek Malishek batez besteko altuera dute 10 hazbeteko (25 cm) eta pisua 6 eta 8 kilo (3 eta 4 kg).\nMalshi bat zein adinetakoa den galdetzen ari bazara, zure txakurtxoa aurreikusi beharko zenuke bi urte bete ondoren hazteari utzi hilabete ditu .\nEta tamaina trinkoa dutenez, Malshi txakurrak edozein motatako etxean bizi daiteke , apartamentuak barne. Ziurta zaitez kanpora ateratzen dituzula noizean behin paseatzera eta aire freskora.\nBerokia eta kolorea: Malshi txakurrak hipoalergenikoak al dira?\nMalshis dira baxua- isurketarik gabea txakurrak eta dira hipoalergenikotzat jotzen da . Hala ere, arrazarik ezin da% 100 hipoalergenikoa izan, baina batzuk toleragarriagoak dira.\nGurasoek ezagutzen duten beroki luze eta isuri bera ere badute.\nBaina guraso nagusi nagusiaren arabera, Malshi berokiak edozein kolore barietate izan daitezke. Beltza, marroia, beltza eta zuria, marroia eta zuria eta beltza eta marroia izan daiteke.\nTxakur txikiak txakur handiagoak baino neurotikoagoak eta zoriontsuagoak izan ohi dira - baina ez da Shih Tzu eta Maltako nahasketen kasua!\nMalshiren lagunarteko itxura beraien nortasunarekin bat dator. Haiek dira bikaina beste maskotekin eta umeekin . Kontuan izan, tamaina trinkoa eta hauskorra denez, animalia handiagoek edo zure txikiek erraz mina dezaketela. Begiratu beti jolas orduak istripuak ekiditeko.\nMalshis bat dute batez besteko harrapariak , horrek esan nahi du pilota edo pelutxe baten atzetik jarraitzea gustatuko zaiela, baina ziurrenik ez dira erotuko txakurkume bat txakurkume parketik igarotzen ikusten badute. Batzuk ahoa izan daiteke eta jolasteko ziztadetan eta mastekatzean aritu. Eman jostailu mota desberdinak hortzak edo gosea pizteko.\nMalshi txakurrek asko zaunka egiten al dute?\nAusarta eta erne, Maltako Shih Tzu nahasketa zaunka egingo du zerbait badirudi edo susmagarria dirudi, eta a izango litzateke zaindari ona .\nHori esanda, furball honek zure ondoan egon nahi du beti. Denbora gehiegi bakarrik utziz gero, bereizketa antsietatea garatu daiteke. Ideia ona izan daiteke egunean hainbat orduz etxetik irteten bazara jolasteko beste maskota bat edukitzea. Gainera, nahiko gizartekoiak dira, beraz, konpainia batzuk eskertuko dituzte.\nGurutze hori da entrenatzeko nahiko zaila a heredatu badute marra burugogorra . Goiz hasten bazara entrenamendu egokiarekin eta indartze positiboarekin, ez duzu arazorik izan behar zure txakurra jokatzeko edo etxea trebatzeko.\nMaltakoa izan daitekeen moduan atletikoa eta bizkorra Baliteke zure Malshi-k ere ezaugarri horiek oinordetzan hartzea. Beraz, zure kume hibridoei igeri egiten, trikimailuak egiten edo terapia txakur gisa ere irakasten irakatsi dezakezu. Baina, gehienetan, zure altzoan erlaxatu nahi izango dute.\nMaltako Shih Tzu gurutzeak ezin du muturreko eguraldia jasan. Badirudi sasoi hotzean ondo egongo liratekeela, beren zeta larru luzea ez du azpiko estalki epelik babestuta mantentzeko.\nHotz handia egin dezakeen leku batean bizi bazara, ziurtatu daudela berotutako oheak , mantak eta baita zure fidoa beroa eta erosoa izan daitekeen jaka ere.\nUda bada eta epelegia bada, ez utzi zure fidoa denbora gehiegi kanpoan eta gorde klimatizatutako gela batean. Txakur honek arnas arazoak ere izan ohi ditu. Aurrerago horri buruz gehiago eztabaidatuko dugu. Oraingoz, hitz egin dezagun arraza misto hau zaintzeaz.\nZenbat elikatu behar dut nire Malshi?\nOrokorrean, Maltako Shih Tzu nahasketa osoak behar du 45 kaloria egun batean bere gorputzaren pisuaren kilo bakoitzeko, eta gutxi gorabehera Cup kopa erdi batera kibel lehorrak. Kumeek egunean 55 kaloria inguru beharko dituzte kilo bakoitzeko .\nHala ere, zure txakurrarentzako kopuru zehatzagoa nahi baduzu, erabil dezakezu kaloria kalkulagailu hau zure txakur lagunak eguneroko kaloria-kontsumo zehatza jakiteko bere adina, tamaina, jarduera maila eta osasunaren arabera.\nGomendatzen dizugu janaria banatu 2 edo 3 otordu odoleko azukre maila ez erortzeko. Horrek zure txakurra gehiegizko pisua izan ez dezan.\nMalshisek ariketa asko behar al ditu?\nHaien tamaina txikia eta izaera lasaia, 15 eta 30 minutu Egunero jolasteko edo bizkor ibiltzeak zoriontsu eta sasoian mantenduko ditu.\nMalshis batzuetan jolastu daiteke, baina ez dira handiak denbora luzez kanpoan egoteko. Baina, noski, eguzkitan dibertitzeko apur bat beti ona da.\nEz dugu beti txakurra epaitu behar bere arrazagatik, ordea. Posible da abentura bat maiz gustatuko litzaiekeen furballs txikiak izatea eta toki, soinu eta usain berriak ezagutzea! Kontuz ibili behar zara eta gogoratu ze txikiak diren, eta nola beroegi eta nekatuegi izateak zure maskotari nola eragin diezaiokeen.\nNola apaindu Malshiren berokia?\nMalshiren ilea luzea eta ederra da, beraz, erraza da diseinatzaile txakur hori izatea espero izatea mantentze-lan handia , baina ez gainetik.\nMantendu berokia esteriletik eta ez nahastu egunero garbitu burutik isatsera. Zure larruazaleko aingeruak itxura polita izateaz gain, olio naturala banatuko du zure doggo gainerako larruazal eta larruazaletara.\nBainuak hiru astean behin egin behar dira , edo behar denean, larruazala lehortu ez dadin. Bainatzearekin batera, adi zure txakurraren begiak, belarriak eta ahoa.\nTxakur arraza hau garatzeko joera du malko orbanak . Egin aurre batzuk erabiliz malko orbanak kentzeko txakurraren larrua kolorez ez markatzeko.\nIle horrekin guztiarekin, mantendu zure kumearen belarriak lehorrak infekzioa garatu ez dadin. A kontrol azkarra egunero ona litzateke eta, ondoren, hileko garbiketa nahikoa izango litzateke.\nAzkenik, garbitu Malshi hortzak bi astean hiru aldiz , hortzetako arazoak izateko joera dutenez.\nIlea mozteko, egin daiteke sei-zortzi astean behin . Soineko profesional bati eska diezazkioketen mozketa eta orrazkera ugari daude zure Malshiri itxura berezia emateko. Zorionez, horietako batzuk zure kabuz erraz egiten dira!\nZure Malshiren larrua alde luzeagoan mantentzen baduzu, ilea jar dezakezu goiko korapiloa eta arkua sofistikazio aire bat emateko. Jolasten sentitzen bazara, saiatu ematen txerrikumeak buruaren alboetan.\nMantentzeko erraza den berokia bilatzeko, aukeratu dezakezu pelutxezko hartza klipa , nahasketa ekiditeko orrazkera leuna eta lausoa da. Malshi baten larruaren argazkiak ere ikusi ditut, ia gorputzean ilerik eta aurpegi tuntunak izan ez ditzaten!\nBideo honetan ikus dezakezu Malshi baten aurpegia nola apaindu:\nGurutze hori osasuntsu jotzen da orokorrean eta iraupena du 12 eta 14 urte bitartean . Hala ere, txakur guztiek bezala, zure lau hankako laguna hazten den neurrian kontutan hartu beharreko joera eta gaixotasun genetiko batzuk daude.\nAle txikietan, Malshis ere garatu daiteke larruazaleko alergiak faktore ezberdinek eraginda, hala nola aireko alergenoak edo haien elikagaien osagai bat. Agian ilea galtzen, larruazaleko zauriak hazten, behatzen artean azala gorria izaten du, burua astintzen du askotan edo azkura asko egiten du.\nZure Shih Tzu Maltako nahasketak nabaritzen badituzu orban beltzak , arrazoi posible asko egon daitezke. Malshis, Maltakoa bezala , azala pigmentatu gabea eta pigmentatua izan dezake. Zaharragoak eta eguzkiarekiko gehiago jasan ahala, orban ilunak ager daitezke haien gorputzean. Pigmentazio lekuak lauak eta beltzak edo grisaxkak izango dira, bezala orbain handiak .\nHala ere, ohartzen bazara orban beltz handiak eta lurrazalak agertzen direnean, izerdi guruineko kisteak, tumoreak edo beste gaixotasun batzuen sintomak izan daitezke.\nThe osasun arazo garrantzitsuak Mal-Shi gurasoengandik lor dezaketenak dira ukondoa eta aldakaren displasia , luxazio rotularra , hipotiroidismoa , White Shaker sindromea , eta von Willebrand-en gaixotasuna .\nMalshi txakurkume bat lortzeko gogoa baduzu, baina baldintza horiek kezkatzen bazaituzte, ohar zaitez gurasoen arrazek jasaten dituzten osasun arazoez. Gaixotasun horiek urrun mantentzeko zer egin behar zenukeen jakiteko eta prestatzen lagun zaitzake.\nMalshi batek zabor-tamaina izan dezake bizpahiru txakurkume , eta kume bakoitzak edozein lekutan balio dezake 300 $ eta 1.500 $ .\nTxakurkume garesti edo merkearen bila joateak ez du kalitate hobea bermatzen. Hori ulertzeaz gain faktoreek eragina izango lukete prezioan hazlearen kokapena, gurasoen genealogia edo genealogia eta txakurtegiaren edo haztearen ospea bezalakoak, jakin beharko zenuke zer egin beharreko galderak txakurra erosi aurretik.\nHazitegi eta zaborren ongizatea zaintzen duten hazleek kume bat zazpi aste dituela bakarrik emango lukete. Dutenek kendu txakurkume bat goizegi txakurrarekin portaera arazoak sor ditzake.\nAhal baduzu, antolatu hazlea eta txakurkumea beren ingurune naturalean biltzeko. Bisitatzeko eskaera beraz, txakurrak non bizi diren eta non hazi diren ikusi ahal izango duzu. Horrek bakarrik lagungarri izan zaitezke zaindu edo ez jakiteko.\nAprobetxatu aukera hau txakurrek ezezagun bat inguruan dutenean nola erreakzionatzen duten behatzeko. Badirudi beldur direla ama edo txakurkumeak? Erasokorra? Horrek kumeen tenperatura nolakoa izango den emango dizu.\nGurasoen arrazak jasan dituztela ere ziurtatu beharko zenuke azterketa genetikoak estali aurretik. Horrela, Maltako eta Shih Tzu gurasoek txakurkumeei transferitu ahal zaizkien baldintzak ez dituztela ziurtatuko da.\nEskatu dokumentu horiek ikusteko, baita txakurkumearekin lotutako mediku erregistroak ere, hala nola txertoak.\nArraza garbien eta gurutzatu gehienetan bezala, saihestu taza eta mini Malshis saltzaileak osasun arazoak izateko arriskua handiagoa dutelako hazkuntza okerra dela eta. Galderarik egin gabe txakurkume bat saltzen dizutenen ihes egin beharko zenuke, betiere ordainduta. Jende hori patioko hazleak izan daitezke edo txakurkume errotetarako lan egin dezakete.\nMalshi hazleak eta txakurtegiak aurkitzea\nMalshi hazle bat aurki dezakezu inguruko Malshi, Maltese edo Shih Tzu klubekin eta elkarteekin harremanetan jarrita. Kontuan izan gurutze hori ez dagoela Amerikako Kennel Club-en (AKC) erregistratuta, baina American Canine Hybrid Club eta Diseinatzaile Arrazaren Erregistroa .\nAEBetan ez dago hibrido zehatz horretan zentratzen diren txakurtegi zehatzik, baina gune edo merkatu horiek Malshi txakurkumeak eskuragarri dituzte salgai:\nHarmony Star Kennels (Talala, ados)\nTimber Creek Puppies (Burlington, IA)\nPrincess Puppies (Lena, LA)\nMalshis hartzeko eta erreskatatzeko\nEz genuen Malshi txakurrak erreskatatzera bideratutako erakunde zehatzik ere aurkitu.\nDiseinatzaile arraza hau zure tokiko aterpean eskuragarri ez badago, zergatik ez begiratu gurasoentzako erreskate elkarteei? Malshi bat edo Maltako eta Shih Tzu beste nahasketa batzuk topatzeko aukera dago.\nEdozein modutan, txakur horiek adoptatu eta berriro familiako kide izateko aukeraren zain daude.\nShih Tzus Furbabies arraza txikiko txakurren salbamendua (Santa Maria, GA)\nAmerican Maltese Association Rescue (Fort Bragg, CA)\nMetropolitan Maltese Rescue (New York, NY)\nMaltako Shih Tzu nahasketa zuretzako egokia ez dela uste baduzu eta beste gurutzadura batzuk bilatu nahi badituzu, hona hemen zure interesa piztu dezaketen beste zenbait doggok.\nMaltipoo (Maltese eta Miniature Poodle nahasketa)\nCavapoo (Cavalier King Charles Spaniel eta Miniature Poodle nahasketa)\nCavachon (Cavalier King Charles Spaniel eta Bichon Frise nahasketak)\nMorkie (Maltar eta Yorkshire Terrier nahasketa)\nShorkie (Shih Tzu eta Yorkshire Terrier nahasketak)\nIkusgarria da arraza bereizgarri honek AEBetan ospea handiagoa izatea. Ez lirateke harrigarriak izan behar bakarra eta irteera . Jakina, txakur guztiek beren abantailak eta bitxikeriak dituzte.\nMaltese & Shih Tzu nahasketa maitemindutako txakurra da erne eta ausarta . Eta gizaki gogokoenari maitasun handia ematen diotenez, haiek arreta handia espero eta behar .\nEz du lotura mota nekagarria izan behar, arraza honek egunean minutu batzuk ariketa fisikoa eskatzen baitu. Nahikoa izango da eguneroko mokadak ohean edo sofan, baita barruko jolasak eta jostailuak ere.\nSarraila liluragarriekin, hain da lasaia, ezen isurketarik gabeko doggoraino iristen baitira. Mantentze-lan handiak izan daitezke, baina eguneko aldarte eta jantzi guztiei (#OOTD) egokituko zaien fidoaren larrua dibertitzeko ere gustatuko litzaizuke!\nMalshi polita lortzea erabaki al duzu? Jabea al zara aurretik? Eman iezaguzu zure esperientziaren berri beheko iruzkinetan.\nTeacup Poodle: Mikro, Teacup eta Toy Poodleentzako gida osoa\nlabrador retriever-ek azeria kolore gorria\nseguru al da txakurrei sandia ematea\nlab blue heeler nahasketa txakurkumeak\nyorkie shih tzu nahasketa prezioa\nzein handia den caniche jostailu bat


Enpresa elektriko handien gehiegikeria salatzeko, itzalaldia eta ekitaldi zaratatsua egingo dira urriaren 8an - - uztarria.eus\nEnpresa elektriko handien gehiegikeria salatzeko, itzalaldia eta ekitaldi zaratatsua egingo dira urriaren 8an\nEHBilduAzpeitia 2021-09-30 08:02\nLlotja de Marreko alderdiek deitutako aldarrikapenarekin bat egiten du EH Bilduk, urteetako arazoa den arren, azken aldian inoiz baino nabarmenago ari direlako herritarrei iruzur egiten argindarraren prezioarekin. Beti bezala, behar gehien duten herritarrak dira gehien sufritzen ari direnak. Herritarrei deialdian parte hartzeko dei egin die Azpeitiko EH Bilduk, 22:00etatik 22:30era.\nEnpresa elektriko handien iruzurrari erantzuteko, itzalaldia eta kazola-jotzearekin lagundutako ekitaldi zaratatsua izango da plazan, datorren asteko ostiralean, urriak 8, 22:00etan. Plazako ekitaldiaz gain, etxean diren herritarrak gonbidatu nahi ditugu 22:00ak eta 22:30ak bitartean, argiak itzaltzera eta etxetik ere kazola-jotzean parte hartzera. Deskonektatu elektriketatik izenburupean, oligopolio elektrikoaren gehiegikeria salatzeko itzalaldia proposatu dute Llotja de Mar ituneko kide diren indar politikoek. Alegia, Esquerra republikanak, EH Bilduk, Junts-ek, Mes per Mallorcak, Benegak, Cup-ek eta Més Menorcak. Azpeitiko EH Bilduk deialdia bere egiten du, eta herritarrei parte hartzeko dei egiten die.\nUrteak daramatzagu enpresa elektrikoen gehiegikeriak ordaintzen, baina azken hilabeteetan inoiz baino nabarmenagoa ari da izaten arazoaren kontrolik eza. Prezioak gora eta gora egiten ari dira, eta badirudi inork ez duela bukatu nahi iruzur honekin. Hori horrela da, hain zuzen, Espainiako Estatuko alderdi nagusiak zein hainbat ordezkari arazoaren parte direlako.\nBeti bezala, herritar kalteberenak ari dira gehien sufritzen, eta gutxi batzuen mesedetan, familia askoren egoera oso larria da. Etxebizitzetan ez ezik, enpresa, denda, taberna eta negozio txikietan ere gero eta nabarmenagoa da prezioen gorakada, eta lehendik ere gogor kolpatutako hainbat sektore kinka larrian ditu berriro ere lapurreta honek.


Bigantxa Suharraren Eguna - Larraga\nBigantxa Suharraren Eguna\nNafarroaren erdian kokaturik, Tafallatik 18 kilometrora, Larragako Erdi Aroko kaleak muino baten gainean daude. Herria ospetsua da azienda suharrak dituelako. Hori dela eta, uztaileko asteburu batean egun berezia eskaintzen diete azienda horiei.\nEkitaldi garrantzitsuenen artean, zezenko-entzierroak daude, baita errekortadoreen ikuskizunak eta herria ezagutzeko bisita gidatuak ere. Hona hemen festa giroko jardunaldiaren beste osagarri batzuk: musika, erraldoien eta buruhandien konpartsa, azoka tradizionala, herri bazkaria eta zezensuzkoa.


Museoetarako sarrera | Consumer\nErakusketez denbora batez gozatzeak ordaindutakoa konpentsatzen du, baina doako bisita-egunak ere aprobetxa daitezke\nGizateriaren altxor gehienak museoetan daude. Esparru horietan, historiako eta arteko bitxirik onenak administrazio publikoek eta patronatuek zaintzen dituzte. Era guztietako objektu baliotsuak daude: koadroak, eskulturak, tresnak, momiak, fosilak edo mineralak. Horiek begiesteak merezi du.\nOro har, erakusketa iraunkorrak dira, aldi baterako erakusketekin txandakatzen direnak. Hori dela eta, zentro horietan buelta bat ematea turistentzako nahitaezko bisita bihurtzen da. Hirietako biztanleen aisialdi kulturalaren zati bat ere bada.\nMuseoetara sartzeko prezioa haien autofinantzaketan laguntzeko beharretik abiatzen da, eta asko aldatzen da erakunde batzuetatik besteetara. Madrilgo Reina Sofía Arte Zentroan sartzea 6 euro kostatzen da helduentzat; Prado Museoan, 3 euro; Bilboko Arte Ederren Museoan, 4,50 euro; Bartzelonako D’Art Museo Nazionalean, 8,50 euro, baina bi egunetarako balio du.\nLaginaren denboraz gozatzeak kopuru horien ordainketa konpentsatzen du. Hala ere, museoak doan dira 12 urtetik beherako haurrentzat, eta deskontuak edo tarifa murriztuak aplikatzen zaizkie nerabeei, ikasle akreditatuei, Gazte Txartelaren edo familia ugariaren txartelaren titularrei, langabeei, erretiratuei eta taldeei, aldez aurretik erreserba eginda.\nNolanahi ere, sarreraren zenbatekoa ez da oztopo izango museo bat ikusteari uzteko. Titulartasun publikoa dutenek astean egun bat dute sarrera librean, Bilboko Arte Ederren kasuan asteazkenetan; Prado Museoa, larunbatetan 14:30etik 19:00etara eta igandeetan 9:00etatik 14:00etara, Sofia Erregina Museoaren ordu beretan.\nBestalde, maiatzaren 18an, 1977tik mundu osoan ospatzen da Museoen Nazioarteko Eguna. Gizartera gehiago hurbiltzeko, egun horretan, oro har, doakoa izaten da kultura-eremu horietako gehienetan sartzea.\nCONSUMER EROSKI museoen gida osoa ikusi\nerakusketak konpentsatu museos-eu ordainketa sarrera


ekintzailetza, - GOIEKI · Goierriko Garapen Agentzia ·\nEn Goieki te asesoramos.\nEuskal Autonomia Erkidegoan merkataritza-ekintzailetza sustatzera bideratutako 2019ko laguntza-programa.\nEskaera-aurkezpen epean 2019ko urriaren 15ean hasiko da eta 2019ko azaroaren 14an bukatuko da.\n2019ko ekitaldian, Euskal Autonomia Erkidegoko (EAE) hiri-inguruetan merkataritza-ekintzailetza sustatzeko emango diren laguntzak arautzea da programa honen helburua.\n10.000 enpresa baino gehiagok jaso dute jada SPRI – Inplantalariak “aholkulari teknologiko”en eskutik antolatzen den eta neurrira egindako aholkularitza teknologikoa.\nKultura ekintzailea sustatzen\nGoiekik OngiEtorri Ordiziara! Programan parte hartu du.\nSeguru behin baino gehiagotan entzun duzula ziurtagiri digitalari buruz hitz egiten eta zer den, behar duzun edota edukitzera behartuta zauden galdetu zarela.


ZALDIEZ LAGUNDURIKO TERAPIA | sustraibarri\nZALDIEKIN LAGUNDURIKO TERAPIA\nHeldu gara zalditegira, lehengo aldia da gatozela, ez dakigu zer aurkituko dugun, urduri gaude emozioz blai, pozez eta irrikaz… Kotxetik jaitsi eta zaldien irrintziak entzuten ditugu. Zuhaitzek ere, beraien adar eta hostoekin dantzan, musika armoniko batez ongi etorria ematen digute. Kortara gerturatzen gara eta animalien begiradek, ximaurraren eta moztu berri den badarraren usaiak, han dauden pertsonen goxotasunak biltzen gaituzte… guztiak elkarrekin, naturarekin bat eginda bizi dira . Dartañan izeneko zaldi zuriaren gainera igo, eta bagoaz basoan barrena txorien kantak bidelagun ditugula.\nOhartzen gara, bizitzan ahaztuko ez dugun une ahaztezin bat bizitzera goazela!\nZaldiez lagunduriko terapia gaur egungo terapien osagarri da. Zaldia elementu terapeutiko gisa erabiltzen duen terapia, ahalmen urritasun desberdinak dituzten pertsonen bizitza kalitatea hobetzeko asmoz garatu da. Inguru natural batean egiten den ekintza da, natura eta zaldiekin harreman estua duena. Honek ahalbidetzen du, naturarekin edo animaliekin inolako kontakturik ez duten pertsonek, hauekin harremanetan jartzean, esperientzia berriak bizitzeko aukera izatea. Horregatik, batez ere ahalmen urritasuna duten pertsonekin lan egiten dugun arren, zaldiekin eta naturarekin kontaktu berezia izan nahi duen pertsona ororentzat zuzenduta dago terapia mota hau.\nTerapia, hiru alor ezberdinetan banatzen da: hipoterapia, zaldiketa terapeutikoa edo ekinoterapia eta behar bereziak dituzten pertsonentzako zaldiketa, kirol gisa ulertuta. Alor hauetako bakoitza behar edo zailtasun desberdinei egokituta dago, pertsona bakoitzari egokitutako estrategia terapeutiko desberdinak erabiliz.\n‘Sustraibarri’ elkartean, hipoterapia eta ekinoterapia arloetan egiten dugu lan batez ere.\nAhalmen urritasuna duten pertsonei: Fisikoa, psikikoa nahiz sentipenezkoa izan.\nAhalmen urritasuna duten pertsonekin lan egiten duten elkarteei, guraso elkarte, kirol elkarte nahiz aisialdi elkarte izan.\nGizarte integrazio arriskuan dauden pertsonei.\nNon egiten ditugu zaldiekin lagunduriko terapiak edo ekintzak?\nZornotzako Katibi zalditegian gaude, Ibarra sagardotegiaren alboan, autopistaren ondoan.\nKatibi zalditegian, pista estalia, 800mko pista irekia (hipodromoa), basoa, zaldira igotzeko garabia, egokitutako material espezifikoa eta hipoterapiarako zaldi bereziak ditugu.\nBanakako saioak. 30 edo 45 minututako saioak. Erabiltzaileak dituen beharren arabera lanerako planifikazio bat egiten dugu eta bakoitzarekin helburu konkretuak lantzen ditugu.\nTaldekako saioak. 2 orduko saioak, 4-8 pertsonez osaturikoak.


Irakasteko sistema - Distira guztiak ez dira urre\nDuela urte asko (nire aitona amonak jaio zirenetik gutxienez) umeei irakasteko sistema bat sortu zuten. Sistema hau klase batean egoten irakasle batekin azalpenak ematen eta azterketa baterako ikastean oinarritu da. Nik beti nire buruari galdetu diot ia hori gauzak ikasteko metodorik honena bada, azken batean, ia inori gustatzen zaio klasera joatea eta ikastea, eta hori ez da ona. Pertsona batek txikitatik lotzen badu ikastea klase batean egoteari edo gauzak memoriaz ikasteari, nola izango ditu ikasteko gogoak? Pertsona asko ez gustatu arren ikasten dute leku batera heldu nahi dutelako, baina zer gertatzen da nora heldu nahi duten ez dakiten pertsonekin? Zertarako balio zaie azterketa baterako ikasi, gero ahaztuko badute ez zaielako inporta?\nGainera, orain dela gutxi zientzialariek ikertu dute nola ikastea mugimenduan, hau da, aulki batean eserita egon gabe, hobeagoa dela eta gehiago ikasten dela modu honetan. Orduan… zergatik ematen dira klaseak aula itxita batean?\nEz dudan ulertzen beste gauza bat da zergaitik norbait esan behar digun zer ikasi behar dugun. Ulergarria da behartuta egotea zerbait ikastera 16 urteetaraino, bestela, imaginatu nola egongo litzateke mundua, ezer egiten ez dakiten pertsonez beteta, eta ere ulergarria da leku guztietan bizpahiru arlo derrigorrezkoak izatea (inportanteenak) baina hoberena izango zen norberak zer ikasi nahi duen aukeratzea. Horrela mundu guztia erosoago egongo zen. Ikasteko modua aldatuko balute, behar bada jendeak gehiago interesatuko litzateke haien ikasketetan.\nAzkenean, esan nahi dudana da urte asko egon garela modu berdinean ikasten, eta nire ustez mundua ez hobetu baizik eta gero eta okerragoa dago. Inork ez du pentsatzen irakasteko moduak aldatzean?


Azala / eTwinning Sariak 2010 / Planeta zaintzen 50 easy things you can do to save the Earth abiapuntu dugula\nIzenburua: 50 easy things you can do to save the Earth\nHezkuntza Etapa: DBHko Bigarren Zikloa\nGaia: Fisika eta Kimika / Biologia eta Geologia\nHonen izenburu suspergarri eta unibertsalaren atzean proiektu bikaina dago: Sòl-de-Riu BHI katalaneko 15 eta 16 urteko ikasleek, Florenci Sales eta Remei Ibáñez irakasleek koordinaturik, ikasle bulgariar eta alemaniarrekin batera egiten dute gogoeta ingurumen arazoen gainean eta egungo eta etorkizuneko biztanleriaren bizi-kalitatean izango duten eragin kaltegarriaren gainean.\nGai batzuk aztertu eta ikasi ondoren, hala nola, energia berriztagarriak, lurraren berotzea edo genetikoki eraldatutako elikagaiak, besteak beste, hiru ikastetxeetako ikasleak egoeraz jabetu dira eta irtenbide praktiko xume batzuk proposatu dituzte. Proiektuaren abiapuntua John, Sophie eta Jesse Javnek idatzitako 50 gauza erraz Lurra salbatzeko egin ditzakezunak liburua da, eskuliburu txiki bat planeta zaintzen eta iraunarazten beren kabuz laguntzen hasi nahi duten eta nola egin ez dakiten guztientzat iradokizunak dakartzana. Hortik abiatuta ikasleak antolatu egin dira eta hainbat jarduera planifikatu dituzte.\nIrakasleek egin duten planifikazio eta antolaketa lana TwinSpace-n nabarmentzen da eta IKT tresna batzuetan eta besteetan ere bai. 50 easy things you can do to save the Earth proiektuan Ning komunitate bat erabiltzea hautatu eta erabaki da. Komunitate hori proiektuaren komunikaziogune bihurtu da, Web Magazine bat, non argitaratu diren garatutako "eko-gaien" inguruan idatzitako txostenak eta bideokonferentzia-sistema bat, ikasleek ingurumenarekin erlazionatutako logotipoen lehiaketako irabazlea hautatzeko botoa eman eta irabazle hori izendatzeko baliatu den sistema.\nBideo hau elkarlaneko jardueraren adibide ona da. Askotan okerrez egin ohi den parez pareko, bata bestearen parean egindako lana baino zerbait gehiago da, eta hainbat eskuk egindako azkenburuko produktu bat lortzeko talde mistoetan (hainbat naziotakoak) lankidetzan jardunez iritsitako emaitza erakusten du. Hiru ikastetxeek batera esku hartzen duten bideoak sortzea erabaki zen, zeinetan ikasleak aktore eta protagonista bihurtzen baitira tratatu diren "eko-gai" batzuetan eta besteetan, eta, hortaz, beren ikaskuntzaren aktore eta protagonista ere bai.\nDudarik gabe, IKTak funtsezkoak izan dira proiektu honetan. Eta, egon ere, presente egon dira, hasi jardueren plangintzan eta prestakuntzan eta emaitzen berri emateko eta zabalkundea egiteko azkenburuko prosezua amaitu arte. Esan dezagun, azken batean, ahalik eta etekin handiena atera zaiola tresnen erabilerari, elkarlanari eta ikasleek gai global eta garrantzitsu honetan izan duten inplikazioari. Horregatik guztiagatik jaso du proiektuak ongi merezitako eTwinning 2010 Sari Nazionala.


Sahara Gara 2021 - Noticia detalle - Zarautz\nSahara Gara 2021\n2020 urtean ospatzeko aukerarik izan ez ostean, 2021ean bueltan da Zarauzko Sahara Gara jaialdia. Ekimen hau Saharautz Elkartearen eta Zarauzko Udalaren elkarlanetik sortu da eta Euskal Fondoaren eta Sahararren Aldeko Gipuzkoako Elkartearen laguntza jaso du.\n“Oso pozik gaude aurten jaialdi hau antolatu ahal izan dugulako” adierazi du Patxi Elola (PSE-EE) Kooperazio zinegotziak. “Pasa den urtean ezin izan genuen antolatu, baina aurtengo Sahara Gara inoiz baino oparoago dator\nZoritxarrez, aurten ere, ezin izan dira Saharako errefuxiatuen kanpamenduetako haurrak Zarautzera etorri. “Espero dugu datorren urtean berriro ere ‘Oporrak Bakean’ programa martxan jarri ahal izatea eta Saharautzi esker Zarautzen kanpamentuetako ahalik eta haur gehien hartu ahal izatea” aurreratu du Elolak.\nSahara Gara jaialdia egitarau oparoarekin itzuli da urte honetan eta urriaren 5ean emango zaio hasiera. Egun honetan Zarauzko Udalak harrera ofiziala egingo dio Frente Polisarioak EAEn duen Delegatuari, alegia, M. Limam Mohamed Ali-ri. Topaketa honi esker Saharan bizitzen ari den egoeraren berri izango dugu gertutik. Jarraian, “Sahara 40 urteko exilioa” argazki erakusketari hasiera emango zaio Merkatu Plazako lehen pisuan. Erakusketa hau ikusgai egongo da urriaren 21a bitartean.\nUrriaren 19an, Fatma El Galia kazetari sahararrak lurralde okupatuetan emakumeek pairatzen dituzten giza eskubideen urraketez hitz egingo du Modelo Aretoan egingo den hitzaldian.\nAzkenik, urriaren 21ean, “Haizearen egia” dokumentala egongo da ikusgai Modelo Aretoan, eta jarraian mahai-ingurua antolatuko da filmaren inguruan hitz egiteko.\nSahara Gara - Kartela (PDF 1,1MB)